El Consell dona suport a l’empresa local Madreperla en la promoció exterior de la perla de Mallorca - Consell de Mallorca\nnull El Consell dona suport a l’empresa local Madreperla en la promoció exterior de la perla de Mallorca\nEl conseller Alzamora amb Jaume Estrany durant la visita a l’empresa local Madreperla.\nEl conseller Jaume Alzamora i el batle Miquel Oliver amb Jaume Estrany durant la visita a l’empresa local Madreperla.\nVisita a l’empresa local Madreperla.\nPromoció Econòmica del Consell ha visitat l’empresa local Madreperla.\nEl Consell dona suport a l’empresa local Madreperla en la promoció exterior de la perla de Mallorca\nEl conseller de Promoció Econòmica i Desenvolupament Local, Jaume Alzamora, acompanyat del batle de Manacor, Miquel Oliver, han visitat l’empresa del municipi Madreperla, que treballa la producció de perles de Mallorca i ha rebut un ajut econòmic del Consell per a les seves actuacions de promoció exterior de 2019 i 2020.\nLa Direcció Insular de Promoció Econòmica, a través de la convocatòria anual de subvencions per a l’impuls del producte de Mallorca, beneficia empreses locals com Madreperla. Amb la seva presència a les fires més importants del món de disseny, joieria i bijuteria (Madrid, Milà, París, Hong Kong, Las Vegas i Miami), aquesta microempresa promociona les perles de Mallorca, producte emblemàtic de l’illa. A més, tots els seus articles es serveixen amb una etiqueta i una garantia de perles de Mallorca, fetes a Manacor.\nLa voluntat de les dues parts és mantenir la col·laboració aquest 2021. Concretament, les subvencions de Promoció Econòmica podran beneficiar la posada en marxa del comerç en línia de Madreperla i la renovació de la imatge corporativa.\nParal·lelament, aquesta microempresa ha aprofitat l’aturada de l’activitat econòmica per mor de la covid-19 per renovar les seves instal·lacions a Manacor i preparar-les per poder mostrar el procés de fabricació de les perles. De fet, la seva tècnica de producció de les perles de Mallorca es basa en un vidre opalí de fabricació especial. D’aquest vidre s’obté el nucli de la perla, que després és immers en un esmalt especial que n’assegura la luminescència, el color i la resistència.\nEl producte més rellevant i diferenciador de Madreperla és la perla barroca, que es fabrica de manera totalment artesanal, ja que es fa a mà i una a una, a diferència de la perla llisa que té un procés de fabricació mecanitzat.


Es Canyar: CINQUÈ CURS\nSelecciona fent un clic a l'assignatura que vols treballar:\nCASTELLANO CATALÀ MEDISOCIAL MATEMÀTIQUES\nENGLISH NATURALS PLÀSTICA MÚSICA RELIGIÓ\nAVÍS IMPORTANT!!!!!! LLIURAMENT NOTES!!!!\nA continuació trobareu una sèrie de circulars informatives respecte del lliurament de notes dels dos cursos de cinquè.\nLliurament notes 5èB\nLliurament notes 5è A\nA la carpeta del drive de tutoria trobareu la circular amb informació respecte al lliurament de notes i una circular on teniu els horaris.\nSi feis clic al següent enllaç podreu accedir a la circular i als horaris:\nNins i nines de cinquè! Benvinguts una setmana més al blog de l’escola, ja queda molt poc! Així que vos volem proposar un final de curs diferent, el darrer dia d’escola (12 de juny) farem la darrera videotrucada, enguany no podrem fer sa nostra festeta particular a la nostra classe però si a l’aula virtual. Què vos pareix si preparau una sorpresa pels vostres mestres i ens la mostrau el divendres 12? Així farem alguna cosa especial per acomiadar-nos i desitjar a tots i a totes un bon estiu 2020. Esperam que malgrat la situació, tot surti de la millor manera possible i que pogueu disfrutar de les vacances d’estiu amb la família i amics.\nUs desitjam un bon inici de setmana!\nHola nins i nines! Com estau? Ja ha arribat el mes de l’estiu, i amb ell arribaran les vacances! Així que ara més que mai ens hauriem d'esforçar, ànims!\nPensau a revisar les assignatures per poder vuere les tasques que teniu per aquesta setmana, a més, vos deixam material voluntari per quan acabeu les tasques:\n- Al drive trobareu una carpeta que nom enigmàTIC on hi ha tres carpetes (nivell inicial, mitjà i avançat), a cada una trobareu diferents enigmes (numèrics, lògics i gràfics). És una proposta voluntària i molt interessant que podeu fer una vegada acabeu la feina que us proposam els mestres.\n- A la carpeta de castellano i català trobareu unes infografies que vos ajudaran a repasar les normes d'accentuació. Trobam necessari que faceu una ullada ja que hem pogut comprovar, a través de les vostres tasques, que vos equivocau bastant quan accentuau, si teniu tres minuts per favor revisau el drive!\nUs desitjam un bon inici de setmana!!\nHola nins i nines de cinquè! Ja teniu penjades les activitats que heu de realitzar aquesta setmana.\nCom ja sabeu des d’avui som a la FASE 2. Una de les novetats d’aquesta fase és que ja podem anar, amb molt de seny, a la platja! Quines ganes de ficar els peuets dins la mar! És molt curiós, quan alguna cosa està “prohibida” com l’enyoram però quan la tenim allà no li donam importància. Vos ha passat això durant aquest confinament? Enyorar coses les quals abans no valoràvem? Com anar a l’escola i trobar-mos amb els amics i amigues?\nHola nins i nines de cinquè! Com estau? Heu pogut visitar a la família i amics durant aquesta primera setmana de FASE 1? Sabeu què és la FASE 1? Què trobau? Volem saber la vostra opinió per això hem preparat aquest qüestionari, perquè volem saber com estau i què pensau. Si feis clic al següent link qüestionari podreu omplir el formulari, pensau a posar el vostre nom i curs. És totalment voluntari, si no teniu ganes de fer-ho no és obligatori.\nA més, com cada dilluns hem penjat les tasques per aquesta setmana. És important que les faceu i ens envieu la vostra feina, si necessitau ajuda no dubteu en demanar-la! Ànims que ja queda poc per poder disfrutar de l’estiu i les vacances.\nRecordau que cada divendres tenim la videotrucada:\n5è A a les 10:00\n5è B a les 11:00\nATENCIÓ 5è A\nAvui a la videotrucada hem proposat dos reptes per el pròxim divendres, els temes i links per accedir són:\nCom penses que serà la tornada a l’escola el pròxim curs 2020/2021 https://forms.gle/FxKKDtv8fpM2MRqn6\nConfinament i contaminació, tenen relació? Positiva o negativa? Què trobes? Cerca una notícia o imatge on es faci referència a aquest tema i escriu la teva opinió. Pensa a omplir el formulari i enviar-me la teva notícia al correu. Per accedir al formulari fes clic a: https://forms.gle/mEgKvRCbYAqctkq57\nEns veim a la pròxima videotrucada per debatir les vostres respostes! Ànims!\nBon dia nins i nines! Què tal ha anat el pont? Heu pogut sortir amb les bicis o els patinetes a voltar pel poble? Ja queda menys i quan acabi tot això, arribarà s'estiu i segur que enguany disfrutarem de la nostra illa com mai.\nPensau que com la setmana passada va ser més curta i aquesta també, no penjarem tasques noves per tal de que, els que encara no ho heu fet, pogueu acabar les tasques de la setmana anterior i així enviar-les a les tutores. Així que per aquesta setmana vos proposarem activitats voluntàries per aquells que ja heu acabat i voleu fer cosetes noves. De moment podeu anar a castellà i plàstica i descobrir què us proposam!\nIMPORTANT! L'horari de la videotrucada torna a ser els divendres i axí serà cada setmana:\nHorari 5è A: divendres a les 10:00. Només heu de fer clic a 5AESCANYAR\nHorari 5è B: divendres a les 11:00. Només heu de fer clic a 5BESCANYAR\nDilluns 27 d’abril de 2020\nBon dia nins i nines de 5è! Com estau? Esperam que molt bé i a més a més, ben contents ja que ahir molts de vosaltres segurament vàreu poder aprofitar per fer una volta amb sa bici o patinete. Probablement lo que més desitjau es poder veure els vostres amics i amigues però ja sabeu que hem d’anar poc a poc i entre tots ho aconseguirem.\nEncara que ja ho diguerem a la reunió per videotrucada que varem fer el passat divendres ho recordarem a través del blog per si algú no es va poder connectar divendres:\nDegut a que divendres és festa, la pròxima videoconferència la farem dijous 30 els horaris són:\n5è A: Dijous a les 10:00 per accedir només heu de fer clic a 5AESCANYAR\n5è B: Dijous a les 11:00 per accedir només heu de fer clic a 5BESCANYAR\nPensau a revisar totes les assignatures per poder veure si hem penjat més activitats per aquesta setmana.\nFes clic al play per escoltar la cançó!\nAvui és un dia molt especial per la cultura, encara que enguany viurem un Sant Jordi diferent i d’això ni un cavaller ens pot salvar, sense roses ni llibres al carrer però ja ho sabeu, junts en sortirem d’aquesta! Nosaltres, des de casa, no deixarem de celebrar aquest dia i per això, a través del blog de l’escola, volem compartir amb vosaltres la nostra paradeta de Sant Jordi, esperam que us agradi:\nPunts de llibre: només heu de fer clic a la carpeta compartida Tutoria i trobareu punts de llibre de Sant Jordi.\nLes nostres recomanacions: sense paradetes però sense parar si feis clic a Recomanacions literatura trobareu un recull de llibres imprescindibles. Els coneixeu?\nTaller de poesia: aquí teniu 12 poemes que parlen de Sant Jordi, el drac, la princesa, la rosa i els llibres.\nManualitats: pots fer, si et ve de gust, la teva rosa de Sant Jordi!\nHola a tots i a totes! Ens agradaria fer una petita aclaració respecte a les tasques que varem penjar ahir. Les tasques que es publicaran cada dilluns són tasques a realitzar de dilluns a divendres, és a dir, teniu tota la setmana per poder realitzar-les.\nUna aferrada de les tutores de 5è!\nNines i nins de 5è, com estau? Segur que teniu moltes ganes de veure els vostres companys de classe i també a la vostra tutora. Probablement teniu moltes ganes de tornar a escola i així poder compartir experiències amb els amics, de moment, això sabeu que no és possible però gràcies a les noves tecnologies (ordinadors, tablets, mòbils...) podem mantenir contacte amb la família i també amb els amics. Què vos pareix si cada divendres feim una videotrucada? És molt senzill si seguiu aquestes instruccions:\nHorari 5è A: divendres a les 10:00. Només heu de fer clic a 5AESCANYAR cada divendres a les 10:00. Pensau a desactivar el micròfon ja que xerrarem per torns per tal de que ho facem de manera ordenada i poguem escoltar als nostres companys.\nHorari 5è B: divendres a les 11:00. Només heu de fer clic a 5BESCANYAR cada divendres a les 10:00. Pensau a desactivar el micròfon ja que xerrarem per torns per tal de que ho facem de manera ordenada i poguem així escoltar als nostres companys.\nNOTA: Pensau a desactivar el micròfon ja que per tal de poder escoltar als nostres companys xerrarem per torns i de manera ordenada. Aquest és el símbol quan el micròfon està desactivat. Heu de fer clic per desactivar i per tornar a activar-lo quan sigui el vostre torn de paraula tornar a fer clic.\nA més hem penjat les tasques a les corresponents matèries i també el solucionari de matemàtiques en relació a les activitats de les pàgines 143, 144 i 145 del vostre llibre, podeu fer clic a Solucionari o accedir des de la carpeta compartida de matemàtiques cinquè. Esperam que tengueu un bon inici de setmana!\nDevendre 3 d’Abril de 2020.\nNins i nines de 5è A i 5è B, ens hem quedat estorades i estorats amb la feinada que heu fet durant aquests dies així que enhorabona, ara toca descansar que ha arribat el cap de setmana! Si encara no heu acabat totes les tasques com alguns ens heu fet arribar, no vos heu de preocupar perquè encara teniu tempS, però recordau que durant les vacances heu de desconnectar ja que necessitareu temps per fer crespells, robiols i panades!\nUna aferrada molt forta!\nHola nins i nines de 5è! Com estau? Esper que bé i que aprofiteu el confinament per disfrutar de la vostra família. M’agradaria compartir amb voltros el meu correu electrònic per tal de que pogueu enviar-me fotografies de les vostres tasques o dubtes. També podem mantenir un contacte a través del blog de l’escola. Recordau, en relació als qüestionaris online o el KAHOOT que no és necessari enviar-me cap fotografia perquè nosaltres podem veure les vostres respostes online.\nEntrega tasques 5è A: xiscasmprimaria@gmail.com\nEntrega tasques: 5è B: fsureda2@educaib.eu\nA més si voleu compartir vídeos explicant la vostra feina o qualque foto de sa vostra maqueta dels ecosistemes podeu enviar l’arxiu a xiscasmprimaria@gmail.com i les tutores ens encarregarem de compartir-lo al blog per tal de que els vostres companys puguin veure sa vostra feina.\nAbans de partir vos deix a tot 5è aquest regal de cançó. Com ja sabeu, la música i les manualitats ens estan ajudant molt a superar aquest confinament. Mirau lo que fan aquest tres companys de pis, no sé si els coneixeu, però són cantants i cadascú forma part d’un grup diferent i lo que tenen en comú, a part de que viuen junts a un pis, és la música. Han creat una banda que durarà lo que duri el confinament i cada dia preparen meravelles com aquesta per animar a la gent mentres duri el confinament. Esper que la disfruteu!\nRecordau que d’aquí poc ja vénen ses vacances i aquestes són per descansar en tornar de ses vacances ens retrobarem i continuarem amb sa feina. Una aferrada de les tutores de cinquè!\nDimecres 26 de març de 2020\nAquest confinament ens està posant a totes i tots a prova. ( ͡° ͜ʖ ͡°) Sabem que estau fent un esforç molt important en tots els sentits: no podeu sortir de casa, no podeu estar amb els amics, passau moltes d'hores convivint amb les vostres famílies, estau fent les feines de classe tots sols a casa...Amb tot, pensam que aquesta és una oportunitat per a aprendre, així que, per ajudar-vos a reflexionar sobre aquest aprenentatge, vos hem preparat aquesta autoavaluació. ◕‿◕. Només has de fer clic a Qüestionari d'Avaluació i Confinament per poder accedir-hi!\nDimecres 26 de març.\nSi feis clic a CEIP ES CANYAR 5è trobareu diverses carpetes on hi haurà material que vos ajudarà a superar aquests dies de confinament a casa.\nDe moment al drive trobareu:\n- Una carpeta anomenada JOCS DE TAULA on, ara per ara, hi ha una adaptació al famós joc de taula "VIRUS", el "RECICLUS" una versió adaptada de Creaeduca i un parell de jocs per practicar expressió oral i escrita en família!\n- Una carpeta anomenada TUTORIA on de moment, hi ha un quadern de l'autoestima (creaeduca).\nUnknown 22 de maig de 2020, a les 4:33\nHola me han dicho que han dado las notay ya e\nstán apuntándose en el colegio es verdad\nUnknown 26 d’agost de 2020, a les 1:46\nBondia tendrem escola??\nBenvolgudes famílies, A continuació us deixam un document amb les instruccions per la la fase 3, que començarà dilluns dia 8 de juny. INSTRU...\n17 TRUCS PER FER FRONT AL CONFINAMENT\nNins i nines del CP ES CANYAR, Són dies difícils i diferents i aquest confinament ens està posant a prova a tots i totes. ...


“Volem mirar cap amunt” | Rubèn Miró | reus | Futbol.CAT 3a divisió | L'Esportiu de Catalunya\n“Volem mirar cap amunt” “Volem mirar cap amunt” “Volem mirar cap amunt” “Volem mirar cap amunt” + “Volem mirar cap amunt” E-mail\nreus - 17 novembre 2018 2.00 h\nENTRENADOR DEL REUS B\n“Volem mirar cap amunt”\nEl tècnic del Reus B, que explica que “el bloc és competitiu tot i les baixes”, manté la fita d’acabar entre els deu primers\n“També fa dos mesos que no cobrem, però els nanos ho porten amb una professionalitat brutal”\nAlbert Company, en un partit d’aquesta temporada al municipal de Cambrils CF REUS.\n“Volem mirar cap amunt” “Volem mirar cap amunt” “Volem mirar cap amunt” “Volem mirar cap amunt” “Volem mirar cap amunt” E-mail\nEn plena crisi institucional del Reus, el filial roig-i-negre està vivint un moment esportiu dolç a tercera divisió: ha enllaçat sis jornades sense perdre i s’ha distanciat de la zona de descens. El seu tècnic, Albert Company (Valls, 1979), està encantat amb la resposta dels seus jugadors i, atesa la millora, espera que el progrés continuï.\nVan començar amb dubtes però, tot i els contratemps, l’equip s’ha consolidat amb bons resultats. Deu estar satisfet...\nHem fet la temporada típica dels filials, d’anar cada vegada a més. L’equip ha agafat la bona línia i, més enllà d’encadenar sis jornades sense perdre, hem encaixat només dos gols. També és cert que només hem guanyat dos d’aquests partits, però és que ens hem enfrontat a rivals exigents i hem visitat camps complicats com el del Prat i el Terrassa. En tot cas, la resposta ha estat positiva en els resultats i en el joc.\nParla dels gols encaixats. La consistència mostrada últimament és poc típica d’un filial...\nDes de sempre hem intentat ser un equip equilibrat. Hem treballat perquè el bloc ataqués bé però també perquè sabés defensar. La nostra funció dins del club és la de l’aprenentatge, els nanos han de pujar a dalt i han de dominar els dos recursos si volen tirar cap amunt.\nPer la situació del primer equip, no ha pogut disposar de jugadors clau com Alfred, Enri o Pereira, però tot i això la resposta ha estat molt bona, no troba?\nSí, i això parla molt bé de la direcció esportiva del club, que la va encertar amb els fitxatges i ens va portar jugadors que estan tenint la talla fins i tot a segona A. És clar que si traspasses això a tercera, amb ells al filial, el nivell de l’equip podria créixer. En tot cas, tenim el que tenim i estem molt contents amb la plantilla, perquè fins i tot amb les cinc o sis baixes de cada setmana som competitius. La nostra feina és fer millorar i fer créixer l’equip i ho estem fent.\nOn veu el Reus B aquesta temporada?\nNosaltres sempre hem dit que ens agradaria fer un pas més i millorar la classificació de l’any passat. Col·locar-nos entre els deu primers. Aquest era l’objectiu inicial. Amb la situació del club ens ha costat recol·locar-nos, però veient la bona línia que portem, volem mirar més cap amunt que cap avall.\nFa més de dos mesos que no cobren. Com ho estan vivint?\nDoncs hi ha nanos que venen de fora i s’han quedat sense el seu únic ingrés. Tot i això, ho estan portant amb una professionalitat brutal i s’estan entrenant com bèsties. Estic molt content amb la seva actitud.\nA Xavi Bartolo li costa molt convèncer els jugadors. A vostè també, o el fet que tinguin la porta del primer equip més oberta li facilita les coses?\nÉs clar que aquesta situació és dolenta per al club, però ha beneficiat alguns jugadors del filial, que han pogut tenir minuts a segona A i han pogut fer passos endavant com a futbolistes. Però, tot i això, no la voldríem. El que voldríem és que en Xavi Bartolo tingués totes les fitxes disponibles i estirés els jugadors del filial quan ho considerés necessari, que segur que ho faria, perquè s’ha demostrat que hi ha qualitat suficient per reforçar el primer equip.\nL'Esportiu. Nacional 17-11-2018, Pàgina 11


Notícies - Alonso-Cuevillas, dies abans del Judici de la Vergonya\nPublicat: el 8/febrer\nUn Estat totalitari com l'espanyol és al·lèrgic a les urnes, els té pànic. Pànic! Per això, llevat que els polítics que les posen siguin de la seva corda i allò que pregunten no en qüestioni el poder, desplega tota la seva violència contra els qui ho fan possible i contra els votants. El tirànic no té altra dèria que perpetuar-se en el poder. Només la tirania permet el manteniment d'un principi totalitari com la 'Unidad de España', en nom del qual s'han exterminat milers i milers de persones al llarg de la història. Per això Alonso-Cuevillas ha explicat que en els 35 anys que porta fent classes de dret processal a la Universitat de Barcelona mai no havia arribat a un paroxisme de distorsions com el que ha hagut de superar en el darrer mig any.\nCertament, només els estats totalitaris tenen presos polítics, obren causes contra un miler de dissidents, vexen i humilien els empresonats i celebren judicis polítics després de llargs empresonaments sense sentència. Això és l'Estat espanyol, tot un referent per a Turquia. Per sort, el judici serà una pantalla a través de la qual tot el planeta podrà veure fins a quins extrems l'Espanya eterna està disposada a arribar per sotmetre la nació catalana a 'las leyes, usos, costumbres y tribunales de Castilla'. Fa segles que malden per aconseguir-ho i no han reeixit. I això els cou. Renoi, si els cou! Només cal veure la ràbia amb què ataquen els tribunals d'estats democràtics que els posen en evidència, com ara Alemanya, Dinamarca, Regne Unit o Suïssa.\nDiu Alonso-Cuevillas: 'Hi ha molta gent que no era independentista, però que s'ha sentit indignada i atemorida davant d'aquesta impunitat amb què l'Estat espanyol és capaç d'empresonar gent innocent i portar a terme una repressió que ha afectat no només líders polítics, sinó mestres, policies, manifestants, cantants, alcaldes...' Doncs sí, és lògic, perquè la salvaguarda dels drets humans és un deure universal que afecta tot demòcrata, pensi com pensi. Ja no és, per tant, que el poble català tingui tot el dret del món de ser lliure, la qüestió és que cap espanyol veritablement demòcrata es pot sentir orgullós de pertànyer a un Estat així.\nMagnífiques, finalment, les paraules del catedràtic en el seu acte a Sant Cugat: 'Ve un moment de màxima repressió. Durant un temps, continuarem patint moments col·lectius de molt de dolor. Però la força d'un poble que segueix mobilitzat, que malgrat la repressió segueix tossudament alçat, és imparable. El poble català podrà expressar la seva voluntat'.


La cèl·lula - Nova exposició al Museu\nPart I - Recerca\nPart II - Panells\nVan passar una nit als museu i.....\nEls vídeos que conten l'experiència...Sabeu de quin animal parlen?\nCom fem el dibuix?\nPorífers - Celenterats\nPlatihelmints - Nematodes - Anèl·lids\nQuins animals posaràs al Museu de Ciències del barri?\nUtilitzem l'argument de la pel·lícula «Una nit al museu», on a la nit tot allò exposat cobra vida per encaminar les activitats cap a un producte final: enregistrar un vídeo on conteu la vostra història sobre els animals que heu vist en passar aquella nit màgica al museu de ciències naturals.\nLa primera fase consisteix a elaborar entre tots un museu virtual afegint els animals que més ens agraden.\n- ÈSSERS MITOLÒGICS\n1. Un animal vertebrat mamífer real\n2. Un animal vertebrat ocell real\nAbans de treballar, llegiu-vos les NORMES de L'ESPAI VIRTUAL de la columna de la dreta.\nELABORAT A PARTIR DEL WIKI DE JORDI DOMENECH ANIMALIA VIRTUAL MUSEUM\nFont de les imatges:Museu història natural París i filmafinnity\nLes 10 Normes del Museu\n1. Cada pàgina té un espai de comentaris al final on podeu intercanviar opinions i idees.\n2. Ens ho podem passar bé, però sempre escriurem amb respecte i educació i les converses hauran de girar sobre la feina que estem fent, no sobre altres temes.\n3. Mai modificarem la pàgina d'un company que no siga del nostre equip de treball.\n4. Tots els grups teniu usuaris que us identifiquen amb el nom d'un animal. Està prohibíssim fer servir als comentaris el vostre nom real o el nom real d'un altre company.\n5. Aquest espai és una extensió de l'aula, i hi valen les mateixes normes que a l'aula, encara que estigueu escrivint des de casa, des del carrer o des de la biblioteca. No feu faltes d'ortografia, i no us escriviu missatges en majúscules (és l'equivalent a cridar).\n6. A la pàgina teniu accés a fer la vostra feina, i a veure la que fan els vostres companys. Organitzeu-vos i apreneu. 7. Abans de posar un espècimen nou, vigileu que ningú ho haja fet abans.\n8. Mireu la feina dels vostres companys per aprendre idees o trucs per a millorar la vostra feina. Intenteu ser originals. Si voleu fer un museu interessant, intenteu que hi haja animals molt diferents entre si.\n9. Totes les imatges que pengeu han de ser referenciades (heu d'escriure l'adreça web d'on l'heu tret).\n10. Si hi ha dubtes generals sobre el funcionament o l'activitat, pregunteu als comentaris de la pàgina principal. Si veieu dubtes de companys allí, intenteu ajudar-los a resoldre'ls.


Dissenyar la ciutat des de la diver ...\nDe l’1 al 19 de juny es realitzarà el període de votació per al Consell Rector de l’Institut Municipal de Persones amb Discapacitat (IMPD) de Barcelona. S’escolliran deu persones amb discapacitat que representaran a la població amb discapacitat de la ciutat de Barcelona.\nL’IMPD és un organisme que vetlla perquè Barcelona sigui accessible i inclusiva per a totes les persones, promovent l’autonomia personal, la vida independent, la desinstitucionalització de les persones, etc. Per fer-ho es dirigeixen a la ciutadania i a les entitats i, per aquest motiu, és important que les persones amb discapacitat votin durant el període de juny perquè participin i decideixin com han de ser els serveis i accions de la ciutat.\nEl període de votació és de l’1 al 16 de juny per internet i del 17 al 19 de juny de forma presencial. Per exercir el dret a vot s’ha de tenir més de 16 anys, tenir el reconeixement legal de situació de discapacitat, estar empadronat/da a Barcelona i estar inclòs en el cens electoral en el tipus de discapacitat on es vol votar.\nAlina RibesDissenyar la ciutat des de la diversitat 05.31.2021


Estudia solfeig, piano i guitarra i a la Facultat de Filosofia i Lletres de la Universitat de Barcelona. Després de compondre música per a teatre, el 1972 guanya el concurs de Promoció de Noves Veus. Es dona a conèixer sobretot el 1974 com a teloner de Lluís Llach. Aquest mateix any Edigsa li publica un SG amb quatre cançons, en què ja es presenta com un intèrpret a la vegada ple de força i sensibilitat.\nObtingut de «https://ca.wikipedia.org/w/index.php?title=Ramon_Muntaner_i_Torruella&oldid=28033493»\nLa pàgina va ser modificada per darrera vegada el 16 ago 2021 a les 15:33.


Aelfwald II de Northúmbria - Viquipèdia, l'enciclopèdia lliure\nAelfwald II de Northúmbria\nÆlfwald II va ser rei de Northúmbria des de la deposició d'Eardwulf l'any 806 fins potser el 810. Aquesta informació només apareix en dos escrits: en un llibre titulat De primo Saxonum adventu d'autor anònim i en la Flores Historiarum de Roger de Wendover; en aquest segon es diu que Ælfwald va ser qui va destronar Eardwulf.\n← Eanred de Northúmbria – Osberht de Northúmbria →\n844 – dècada del 840\ndècada del 840 – 844\n← Eardwulf de Northúmbria – Eanred de Northúmbria →\n← Eardwulf de Northúmbria – Eardwulf de Northúmbria →\nAlguns autors creuen que Ælfwald II va governar durant dos anys fins que Eardwulf va tornar i va recuperar el poder amb el suport de l'emperador Carlemany i del papa Lleó III. Altres creuen que el fill d'Eardwulf, anomenat Eanred va ser qui el va succeir.\nAtès que del regnat d'Ælfwald només hi ha uns pocs documents amb escassa informació, l'estudi de les monedes encunyades durant el seu regnat són un complement al seu estudi. Aquestes van ser encunyades a la ciutat de York pel propietari d'una seca anomenat Cuthheard, el mateix que va fer totes les monedes conegudes del regnat d'Eardwulf.\nL'escriptor W. G. Collingwood va ser l'autor el 1917 d'un llibre que recrea la vida d'Ælfwald, titulat The Likeness of King Elfwald. Aquesta obra es basa en un llarg estudi sobre la història de Northúmbria, tema que el va portar a publicar un altre llibre, Northumbrian Crosses of the pre-Norman Age el 1919.\n↑ Luard, 1890, p. 391.\n↑ Cannon, Cannon i Hargreaves, 2009, p. 42.\nLuard, H R. Matthew Paris, Robert de Reading: Flores Historiarum. Stationery Office, 1890.\nObtingut de «https://ca.wikipedia.org/w/index.php?title=Aelfwald_II_de_Northúmbria&oldid=24512801»\nDarrera modificació: 16 ago 2020 a les 12:23\nLa pàgina va ser modificada per darrera vegada el 16 ago 2020 a les 12:23.


Mechaal torna a fer la mínima del mundial amb 3:33.91\nAtletisme. El palamosí fa a Lausana la seva marca personal\nMechaal, en els 1.500 m de Lausana.\nAdel Mechaal competirà aquest vespre en la cursa del 1.500 m de Lausana de la lliga del diamant. El palamosí va fer fa uns dies la mínima pel mundial de Doha a Marsella i vol tornar a fer una bona marca....\nVint medalles per als sub-23 a Tarragona.\nLa delegació catalana va assolir vint medalles (6 d’or, 6 d’argent i 8 de bronze) en el campionat d’Espanya sub-23, que es va disputar el cap de setmana a l’Estadi Natàlia Rodríguez de Tarragona....\nSemenya reapareix amb victòria.\nLa sud-africana Caster Semenya, immersa en un litigi amb la IAAF per les noves normatives sobre hiperandrogenisme, va reaparèixer diumenge amb una victòria en els 800 m (1:55.70) de la reunió d’Stanford,...\nTercera marca de tots els temps en el triple.\nEl dues vegades subcampió olímpic de triple, el nord-america Will Claye, va fer la tercera millor marca de sempre en triple al saltar 18,14 m (+0,4 m/s) a Long Beach, Califòrnia. Per davant seu només...\nSemenya torna als 800 m a Stanford.\nImmersa en el litigi amb la IAAF per la normativa sobre l’hiperandrogenisme, la sud-africana Caster Semenya tornarà a competir avui en els 800 m, la seva distància preferida, gràcies a la suspensió...\nAtletisme. El lloretenc, sense motivació ni cap ajuda per als 3.000, es vol centrar en el cros i provar el trail\nTarragona, escenari de l’estatal sub-23.\nL’Estadi Natàlia Rodríguez de Tarragona serà aquest cap de setmana l’escenari del campionat d’Espanya sub-23, selectiu per a l’europeu de la categoria que es disputa del 11 al 14 de juliol a...


Abril | 2012 | Jugarijugar's Blog\n23 Abril 2012, 09:00\nAvui celebrem Sant Jordi, una diada ben especial, una tradició meravellosa que ens convida a dir-nos que ens estimem d’una forma diferent.\nPrimer de tot un mandala preciós, per gentilesa d’Edicions MTM.\nIl·lustració gentilesa d'Edicions mtm\nPels que ens coneixeu, segurament sabreu que sentim certa devoció per l’entremaliada i adorable Pippi Calzaslargas, doncs no fa gaire que Blackie Books va editar un llibre titulat Pippi Calzaslargas, Todas las Historias.\nEt regalo una Rosa, Laia Juez\nConeixeu el treball de l’Àngels Navarro?, és una creadora imparable que vam conèixer de la ma de l’Oriol Ripoll. L’Àngels és l’ànima d’Enginy Factory, és a dir, d’una fàbrica de idees, en aquest cas, lúdiques. L’Àngels te publicats un munt de llibres de jocs enfocats a diferents edats i interessos, el millor es acostar-se a una llibreria i revisar el seu extens catàleg perquè de ben segur que trobareu algun que us agradi.\nI per acabar, us compartim un lloc que és un petit gran plaer. Si teniu l’oportunitat no deixeu de visitar la llibreria Contes Savis, un espai per gaudir on trobareu una preciosa selecció de contes, no hi haurà cap que no us agradi!\nTambé trobareu un racó d’instruments musicals, material de pedagogia Waldorf i d’arts plàstiques, paper artesà… i sovint organtizen exposicions, xerrades, tallers i contacontes.\nUn petit consell, deixeu-vos assessorar per la Marta, la propietària i motor d’aquesta delícia d’espai a Besalú.\nContes Savis -Botiga de Contes a Besalú.\n5 Abril 2012, 12:53\nFa temps que seguim les activitats que proposa Marghanita Hughs, una mare que defensa activament el joc a l’Aire Lliure. És també autora i il·lustradora de llibres infantils i fundadora de l’Associació “Let’s Go Outside”\nMarghanita imparteix classes artístiques a la natura durant tot l’any per infants i adults i també realitza tallers per educadors que volen incorporar la natura a les seves aules.\nAra que la primavera comença a invair-nos plenament i que amb la Setmana Santa gaudirem d’uns dies en família, us deixem un vídeo inspirador de les seves propostes artístiques i us animem a sortir a la natura amb els vostres nens i nenes!\n– L’art nodreix l’ànima\n– L’art estimula els dos hemisferis cerebrals\n– Els infants poden aprendre i reflexionar sobre les seves obres artístiques i aprendre coses del món en el que viuen.\n– El 33% dels infants aprenen visualment.\n– Tots els infants necessiten de l’Art i de la Natura. Aquests dos elements units poden crear un camí màgic per connectar els infants amb la Natura i ajudar-los a comprendre el seu lloc en el món.


David Monràs: “Pagesia digital vol evitar tota la paperassa” – Comarques de Ponent\nDavid Monràs: “Pagesia digital vol evitar tota la paperassa”\nDavid Monràs, un jove enginyer de programari que viu a Lloberola (Segarra), ha posat en marxa l’aplicació mòbil Pagesia digital, que pretén facilitar i agilitzar a agricultors, a enginyers agrònoms i a empreses del sector l’enregistrament de l’aplicació de fertilitzats al camp i la realització de la Declaració Anual de Nitrogen (DAN), un nou tràmit obligatori des de l’any passat en el qual els agricultors han d’indicar la quantitat de nitrogen que han aplicat als seus camps de cultiu. Pel que fa als ramaders, han de declarar la quantitat de nitrogen que generen les dejeccions ramaderes de les seves granges.\nCom va sorgir Pagesia digital?\nUn dia el Miquel, pagès i amic meu, em va comentar que per treballar d’agricultor cada cop li demanaven més papers i se li feia molt feixuc ja que tenia la taula plena de paperassa. Llavors se’m va acudir crear Pagesia digital, una aplicació molt senzilla amb la qual els usuaris poden enregistrar totes les dades d’una manera més eficient i portar al dia el llibre de fertilitzants nitrogenats i el llibre de dejeccions ramaderes.\nÉs molt fàcil. L’objectiu és evitar tota la paperassa, fomentar l’autogestió i reduir el cost del servei. Es pot fer servir des del telèfon mòbil mateix i el GPS et permet seleccionar el recinte del qual vols enregistrar l’aplicació de fertilitzants, fet que la fa molt visual.\nEntrant a la pàgina web www.pagesiadigital.cat. Hi ha diferents tarifes segons el nombre d’explotacions a gestionar, ja que Pagesia digital no només està pensada per a pagesos sinó que també pretén oferir el servei a professionals agrònoms. Així, per a una explotació, el cost és de 5 euros al mes (Pagès); per a un màxim de 5 explotacions, de 25 euros al mes (Pagès XL), i per a un màxim de 30 explotacions, de 75 euros al mes (Agrònom). Tant als pagesos com als enginyers interessats, ofereixo demostracions en directe del funcionament de l’aplicació.\nEstà dissenyada per donar cobertura a totes les comarques de Catalunya i compleix tots els decrets actuals de la Generalitat.\nQuant temps hi ha estat treballant?\nHi porto uns quatre mesos. Els primers tres mesos van ser molt intensos i ara ja tinc una desena de clients, un dels primers, com no podia ser d’una altra manera, va ser el Miquel.\nEstà content amb el resultat?\nSí, de fet ja m’estic plantejant ampliar els serveis de cara al futur, ja que considero que pot ser molt útil. Així, no descarto ampliar-ho a la gestió de fitosanitaris, quaderns d’explotació, presentació de la DUN (Declaració agrària), entre altres.


Clúster Salut Mental Catalunya • Seminari Virtual: Com impulsa la crisi el replantejament dels reptes estratègics\nSeminari Virtual: Com impulsa la crisi el replantejament dels reptes estratègics\nLa crisi del COVID-19 està impactant clarament en els reptes estratègics de les empreses i, en conseqüència, en els models de negoci.\nUn aspecte clau, que sovint no es té en compte, són els criteris de compra dels clients. Cal entendre l’evolució dels criteris al llarg del temps, ja que la visió del client és clau per entendre el mercat. Sobretot cal entendre els criteris de compra nous, diferents, els que corresponen als demandants més sofisticats, que incorporen tendències de futur. En definitiva, entendre com la gent que compra diferent pot donar lloc a nous models de negoci.\nEn aquest seminari virtual, Lluís Ramis, soci director de Cluster Development, analitzarà tots aquests factors i com ha canviat la manera de comprar dels clients en només uns mesos.


El Casal de Joves de La Floresta, projecte de futur - elCugatenc\nDivendres, 6 de maig de 2016 - 00:59h\nLa sala del Centre Sanitari plena amb més de 80 veïns i veïnes. Foto: Miquel Margalef\nLa proposta per començar a construir un nou casal de Joves de La Floresta ha estat el tema estrella del segon consell de barri de La Floresta. El projecte, que ha nascut de la mà de la comissió educativa, pretén implementar un equipament diari per joves en horari de tardes i cobrir així les necessitats d’aquells nens que a partir dels 12 anys no tenen cap espai propi al barri. Els objectius principals són oferir una alternativa al temps lliure del joves, incentivar la participació, potenciar l’apoderament i afavorir la consciència social.\nAquest equipament estaria subordinat al Consell de Barri i a la comissió Educativa però la comissió gestora de l’ens estaria en mans de l’Assemblea Jove de La Floresta. El projecte pretén demanar a l’Ajuntament un Model de Gestió Cívica i Ciutadana per tal que el casal sigui 100% del barri i no estigui supeditada a l’administració local. La funció final del Casal es dividiria en dues seccions: una per aquells adolescents d’entre 12 i 17 anys i l’altra aniria destinada als majors de 17 anys. Els horaris d’obertura serien de dilluns a divendres de 17h a 21h.\nPer fer realitat aquets recinte el president del Consell de Barri, Ramón Piqué, ha dit que la primera idea és anar a buscar la liquiditat econòmica als pressupostos participatius de la ciutat, ja que al·lega que és un projecte de ciutat. Sinó es guanyés la votació i el projecte no sortís escollit Piqué ha indicat que lluitaran per aconseguir una altra via d’ingressos procedent del consistori.\nEntre els més de 80 veïns i veïnes que han assistit al consell, alguns han indicat que cal fer una aliança dels barris perifèrics perquè els projectes presentats pels districtes tinguin opcions de guanyar, ja que la densitat de població és absolutament superior al centre de Sant Cugat.\n80.000 € és la quantitat de la qual disposa el barri per gastar en projectes propis. Per tal de decidir en què i com es gasta aquesta partida s’obrirà el proper 8 de maig i fins l’1 de juny un període en que els veïns podran presentar les propostes que vulguin. La validació tècnica, que faran els especialistes de l’Ajuntament, serà del 6 al 15 de juny. Els projectes els podrà presentar tothom i no podran superar els 20.000 €. Els projectes han de ser finits i no poden obligar a disposicions següents a invertir-hi. A més, també s’impulsarà una proposta que hagin fet els infants del barri amb un cost màxim de 3.000€.\nEl 22 de juny hi hauria un consell de barri extraordinari per tal de presentar els diversos projectes que hagin passat la validació tècnica i del 23 al 28 de setembre es faria l’exposició pública. Del 29 al 30 de setembre es faria la votació final que es farà en unes urnes posades a les escoles.\nRespecte l’aprovació dels comptes anteriors dels diners de lliure disposició s’ha informat que es va sobrepassar 24.387 € dels quals l’Ajuntament se’n farà càrrec.\nPrimers passos de la Festa Major 2016\nA falta de poc més de 2 mesos per a la Festa Major, en el Consell de Barri ja s’ha avançat per del calendari d’enguany. La festa es celebrarà el segon i el tercer cap de setmana de juliol. Començarà el divendres 15 amb el Pregó i continuarà dissabte amb les activitats bandarres. El diumenge del primer cap de setmana hi haurà la tradicional cursa de La Floresta i a la tarda activitats de teatre i art.\nLa Festa Major s’aturarà fins el divendres 22 amb el tradicional cercatasques i la nit jove que s’allargarà fins les 4 de la matinada. La paella i a la tarda la baixada d’andròmines marcaran el segon dissabte de festa que acabarà amb el ball de festa major. La celebració clourà el diumenge amb la festa de l’escuma, dinar popular i les havaneres.\nConsell de Barri Floresta


'Tastet de contes' adreçat a les famílies de les escoles bressol\nOrganitzat per l'AMPA d’El Xic, s’hi van fer recomanacions literàries i es van oferir eines per fomentar la curiositat dels infants i el seu interès cap a la lectura\nL'Escola Bressol El Xic de Vacarisses va acollir divendres 22 d'abril a la tarda una sessió sobre contes infantils. Organitzat per l'AMPA del centre, el Tastet de contes estava adreçat a les famílies i va aplegar més d'una vintena d'assistents.\nA càrrec de la professora d'educació infantil, membre de l'Associació de Mestres Rosa Sensat i veïna de Vacarisses Marta Guzman, l’objectiu de la sessió era fer recomanacions literàries i dotar de més eines per fomentar la curiositat entre els infants, així com el seu interès cap a la lectura.\nPer complementar l’activitat, l'AMPA del Xic va posar una paradeta de contes infantils davant la porta de l'escola bressol amb alguns dels títols abordats durant la xerrada. D’aquesta manera, les famílies es van poder avançar a Sant Jordi i triar entre una selecció molt interessant de contes feta conjuntament amb una llibreria especialitzada.\nAssociació Ampa E.B. El Xic\nAdreça Carrer Margarides s/n\nDescripció Associació de pares i mares de l'escola bressol El Xic


Tot a punt a Oliva per a la celebració del Porrat de Sant Antoni, organitzat per la Regidoria de Festes de l'Ajuntament d'Oliva que dirigeix Pepe Salazar i el primer dels porrats tradicionals de la Ruta de la Mancomunitat de Municipis de la Safor. "Dels porrats de gener, Sant Antoni és el primer", diu el nostre refranyer popular, la qual cosa significa que la celebració de Sant Antoni Abat (17 de gener), inicia el calendari dels porrats valencians, que són diversos i se succeeixen al llarg de l'any.\nEl porrat de Sant Antoni tindrà lloc al barri del Raval-Gerreria, entre els carrers de Sant Vicent i la plaça de Ganguis, els dies 11,12 i 13 de gener. Novament inclourà un Mercat i Fira d'Artesania, amb més de 70 llocs de venda d'inspiració modernista, una Fira Gastronòmica, a càrrec de diverses associacions locals, atraccions infantils i diverses activitats culturals, com ara el concert del grup de música popular valenciana i mediterrània Urbàlia Rurana el dissabte 12 a les 20.30 h.\nPerò si podem destacar una activitat en el porrat de Sant Antoni d'Oliva és l'elaboració de les tradicionals calderes de Sant Antoni, amb la col·laboració dels Festers del Carrer Sant Vicent. En l'actualitat es preparen amb llenya al voltant de 30 calderes de ferro des de bon matí, el que suposa 4.000 racions d'arròs caldós amb fesols i nap, per a tots els veïns que hi vulguen participar, bé emportant-se'l a casa, o en el dinar popular que s'organitza al mateix carrer de Sant Vicent.\nDe fet al costat de l'església de Sant Roc es té constància de la celebració dels primers porrats de Sant Antoni d'Oliva al segle XVII. També a Sant Roc trobem l'origen de les calderes de Sant Antoni, gràcies al dinar popular que el seu capellà va instaurar davant la misèria de la postguerra, perquè els més pobres pogueren sobrepassar millor el fred de l'hivern. Un dinar popular que es va mantenir durant dues dècades i que el 1999 els Festers del carrer Sant Vicent i l'Ajuntament d'Oliva van recuperar. Per tant enguany els Festers de Sant Vicent tenen un doble motiu de celebració: per una banda, el 20 Aniversari de la recuperació de les Calderes (enguany tindrà lloc l'edició 21), i per l'altra, l'Any Vicentí, amb motiu del 600 Aniversari, en 2019, de la mort de Sant Vicent Ferrer.\nEl regidor de Festes, Pepe Salazar, ha volgut destacar que enguany "estem de celebració. Per això, un gran agraïment molt especial sobretot als Festers del carrer Sant Vicent pels 20 anys de la recuperació de les Calderes, i a tots els veïns d'Oliva i la Safor, convidar-los perquè vinguen a disfrutar del Porrat, les Calderes, i també del concert d'Urbàlia Rurana del dissabte de vesprada. A més del porrat tradicional del dia 17 i de la Benedicció del diumenge 20."


Els Pallaresos aposta per l’art urbà amb tres intervencions murals en espais de la localitat | Notícies / Noticias Tarragona diari digital Tarragona21\nEls Pallaresos aposta per l’art urbà amb tres intervencions murals en espais de la localitat\nAquest any, l’Àrea de Personal, Igualtat i Turisme de l’Ajuntament dels Pallaresos ha apostat per promoure la localitat i la cultura mitjançant un projecte d’art urbà. De la mateixa manera que altres localitats, com per exemple Penelles o Fanzara, es pretén atraure nous visitants al mateix temps que dignificar espais urbans.\nEn aquesta primera edició, es van fer públiques unes basses en què es convidava a participar artistes d’arreu del territori a realitzar murals amb una doble temàtica: per una banda, el foment de la igualtat de gènere i la prevenció de la violència masclista; per l’altra, la promoció dels Pallaresos a través de figures il·lustres de la localitat. En total, es van rebre 20 sol·licituds d’artistes per participar en el projecte. Entre aquestes, un jurat conformat per set persones destacades de l’àmbit polític, associatiu i artístic del poble van decidir telemàticament les tres propostes que es realitzarien en aquesta primera edició.\nEls i les artistes que participaran en aquesta primera edició són: Anna González (coneguda com a Maga), Justo Heras (Megan) i el col·lectiu A la Sombra, compost per Ferran Orta i Henry Knight. Aquestes persones intervindran en estacions transformadores que es troben ubicades a: la cruïlla entre el carrer Gregal i Llevant, al carrer Noguera i a la prolongació del Camí del Plans.\nInicialment, el projecte incloïa diverses propostes culturals que acompanyaven la pintura mural. Tanmateix, en aquesta primera edició únicament es realitzaran les accions de tipus mural, per tal de garantir el compliment de les directrius sanitàries. Malgrat les dificultats que afronta avui dia el sector cultural, l’Ajuntament dels Pallaresos fa una aposta clara per la cultura de proximitat i la seva localitat.\n06/08/2020 Un emotiu pregó a tres veus de l’Associació de Jubilats enceta la Festa Major dels Pallaresos\n26/08/2020 Endesa cedeix tres centres de transformació a l’Ajuntament dels Pallaresos per decorar i afavorir l’art urbà\n25/01/2018 Pallaresos rebaixa l’IBI i congela la resta d’impostos


Rodríguez (PP): “Ens fa por que governi l’independentisme amb el suport de Ballart”\nAlex Rodríguez, a la carpa del PP Terrassa al Mercadal\nAlex Rodríguez, a la carpa del PP Terrassa al Mercadal | R.R.\nEl candidat del PP Terrassa, Alex Rodríguez, ha assegurat des del Mercadal a Món Terrassa que les expectatives amb les quals arriben a les eleccions municipals d’aquest diumenge són “millors” que no pas quan va començar la campanya. “Tenim la tranquil·litat que estem fent allò que havíem de fer, que estem explicant el nostre programa com creiem. Considerem que és el millor per la gestió de la ciutat. Ens centrem en qüestions molt bàsiques que aquest Ajuntament no està fent, com és la neteja, creació de llocs de treball i la seguretat”.\nL’alcaldable popular vol focalitzar l’atenció en aquests punts. “Primer, cal arreglar la ciutat des del punt de vista dels nostres veïns”. Preguntat per possibles pactes post-electorals de formacions independentistes, Rodríguez ha lamentat que “hi ha forces que volen utilitzar Terrassa per objectius independentistes. Davant d’això, només hi ha un partit, el PP, que sempre ha defensat el constitucionalisme, l’espanyolisme i la defensa de les lleis i les institucions. I que a més a més treballa a l’Ajuntament per millorar la ciutat, no utilitza l’Ajuntament per fer macropolítica o política supramunicipal, a diferència d’altres partits que si”.\nPreguntat per si veu factible assolir acords amb altres formacions, ha reconegut que veu possible fer-ho amb grups que “tinguin Terrassa en el seu centre polític”. Rodríguez visualitza un futur Consistori “tripartit”. “Cap força tindrà la majoria absoluta, segurament. Cal evitar que un partit com el PSC pugui pactar amb els independentistes. I cal evitar la suma dels partits independentistes amb un personatge que nosaltres considerem impresentable, Jordi Ballart, perquè no es presenta als debats on està convocat. Ens faria por que governés l’independentisme amb el suport de Ballart”.


L’alcaldessa i la primera tinenta d’alcaldia visiten la Mostra d’Arquitectura del Vallès a la Biblioteca Municipal — Ajuntament de Rubí\nSou a: Inici / Ajuntament / Sala de premsa / Notes de premsa / L’alcaldessa i la primera tinenta d’alcaldia visiten la Mostra d’Arquitectura del Vallès a la Biblioteca Municipal\nL’alcaldessa i la primera tinenta d’alcaldia visiten la Mostra d’Arquitectura del Vallès a la Biblioteca Municipal\nL’exposició organitzada pel Col·legi d’Arquitectes de Catalunya aplega fins al 24 de febrer obres finalitzades entre el 2011 i el 2015 al Vallès\nPublicat el: 17/02/2017\nAna María Martínez i Maria Mas, durant la visita (foto: Localpres)\nL’alcaldessa, Ana María Martínez, i la primera tinenta d’alcaldia, Maria Mas, han participat aquest divendres en una visita guiada a la 7a Mostra d’Arquitectura del Vallès, instal·lada a la Biblioteca Municipal Mestre Martí Tauler fins al 24 de febrer. El recorregut també ha comptat amb la presència del delegat del Col·legi d’Arquitectes de Catalunya al Vallès, Miquel Turné, el coordinador de cultura del Vallès, Francesc Camps, i els corresponsals de Rubí, Miquel Gaju i Manuel Muriano.\nL’exposició organitzada pel Col·legi d’Arquitectes de Catalunya aplega tot un seguit d’obres finalitzades entre l’1 de gener de 2011 i el 31 de desembre de 2015 a les comarques del Vallès Occidental i el Vallès Oriental. Entre els projectes que s’hi poden veure, figuren dues obres executades a Rubí: la nova seu del Club Unió Petanca Les Torres-Rubí, de l’arquitecte Juan Melero, i el conjunt d’actuacions realitzades en el marc del Pla d’inversions financerament sostenible 2014-2016, a càrrec de diversos professionals.\nEl Col·legi d’Arquitectes de Catalunya situa el conjunt dels projectes seleccionats per a la mostra en un període marcat per una profunda crisi econòmica, en què ha quedat palesa l’enorme dificultat per impulsar, desenvolupar i resoldre projectes i obres, i en què l’esforç, la tenacitat i la imaginació han estat dels pocs recursos de supervivència a l’abast dels arquitectes. L’alcaldessa, Ana María Martínez, ha posat de relleu aquesta capacitat d’adaptació dels professionals, “que ens ha permès disposar al territori d’obres de tanta qualitat com les que es poden veure en aquesta exposició”.\nEn aquesta edició, la Mostra d’Arquitectura del Vallès inclou per primera vegada un espai anomenat Altres modalitats, que permet fer valer i divulgar les capacitats diverses que els i les arquitectes posen en pràctica per realitzar accions, al marge de l’edificació i l’urbanisme. També hi ha representada la primera edició del Premi Ciutat de Terrassa a la Millora del Paisatge Urbà, que escull les millors solucions tant en l’àmbit urbà com en el periurbà de la ciutat egarenca.


EL NOU FORD KUGA REVOLUCIONA EL SEGMENT SUV AMB EL MODEL MÉS ELECTRIFICAT DE FORD\nBrowse: Home » EL NOU FORD KUGA REVOLUCIONA EL SEGMENT SUV AMB EL MODEL MÉS ELECTRIFICAT DE FORD\nEl nou Ford Kuga ofereix la gamma d’electrificació Ford més àmplia fins a la data i permet una millora d’eficiència en consum de gairebé el 30 per cent.\nEl nou i sofisticat Ford Kuga, el model més electrificat de la història de Ford, compta amb un nou disseny exterior, amb proporcions més àmplies que el seu predecessor, que ofereixen una sensació millorada d’amplitud i confort.\nL’elegant Kuga Titanium, l’esportiu Kuga ST-Line i l’exclusiu ST Line X, estan disponibles amb una gamma avançada de motors híbrids per a una eficiència de combustible líder en el seu segment, amb una millora mitjana d’eficiència de fins a un 28 per cent en condicions similars en comparació amb el model sortint.\nLa completa gamma de motoritzacions inclou les variants Kuga Híbrid Endollable (PHEV), Kuga EcoBlue Hybrid (Mild Hybrid) i Kuga Hybrid (híbrid complet), a més dels motors Ford EcoBlue dièsel d’1.5 litres i 2.0 litres i EcoBoost gasolina d’1,5 litres, complementats amb la nova transmissió automàtica de vuit velocitats. El nou Kuga ofereix encara més confort i funcions d’assistència a l’conductor, i inclou un mòdem integrat FordPass Connect, que ajuda als usuaris a gestionar la seva Kuga de forma remota a través de l’aplicació per a smartphones FordPass.\nEl nou Kuga ve també equipat amb carregador sense fil i el sistema d’informació i entreteniment d’última generació SYNC 3 de Ford, amb una pantalla tàctil central de 8 polzades. El sistema de so B & O Premium produeix una experiència d’àudio d’alta qualitat, i el nou panell d’instruments digital de 12.3 polzades de 24 bits en “color veritable”, pioner en la indústria, el fa molt intuïtiu i fàcil de llegir.\nLes noves tecnologies d’ajuda a la conducció com el Control de Creuer Adaptatiu amb funció de Stop & Go, Reconeixement de Senyals de Velocitat i Manteniment en Carril, ajuden els conductors a circular amb trànsit intermitent ia la carretera amb més confiança que mai, mentre que la il·luminació de corbes predictiva ajuda als conductors a conduir de forma més precisa en la foscor.\nLa tecnologia de pantalla Head-up ajuda als conductors a mantenir la vista a la carretera, i l’Active Park Assist 2 permet maniobres d’estacionament totalment automatitzades amb només prémer un botó. S’ha aconseguit el millor espai disponible per a les cames i l’equipatge en el seu segment gràcies a que els seients de segona fila són lliscants, capaços de moure fàcilment cap endavant o cap enrere fins a 150 mm. El Kuga és el SUV més venut a Europa i el tercer vehicle de Ford més venut a la regió després de l’Festa i el Focus.\nEls clients van adquirir 161.400 unitats de Kuga en 2019, un increment de gairebé el 5 per cent respecte a l’any anterior, contribuint a un augment de les vendes dels SUV de Ford de més de el 6 per cent l’any passat. «El nou Kuga és el nostre millor exemple fins a la data de l’enfocament de disseny” human-centric “de Ford, desenvolupat en estreta col·laboració amb els usuaris de SUVs Ford per oferir un estil distintiu, una capacitat d’elecció de motoritzacions sense precedents, un confort superior i tecnologies avançades que fan la vida més fàcil als usuaris dins i fora de l’cotxe », ha assegurat Stuart Rowley, president de Ford Europa.\nEl nou Kuga està basat en la nova arquitectura global de tracció davantera flexible de Ford que ofereix una aerodinàmica millorada per a una millor eficiència en el consum de combustible, i ajuda a reduir el pes en comparació amb els models anteriors fins a 80 kg. A més, la nova arquitectura està dissenyada per millorar el rendiment en cas de col·lisió, el que contribueix a la puntuació de 5 estrelles Euro NCAP obtinguda pel nou Kuga; proporciona un 10 per cent més de rigidesa torsional per millorar la dinàmica de conducció; i crea més espai interior, alhora que permet un disseny expressiu i dinàmic.\nEl nou Kuga presenta un nou i distintiu disseny exterior, més esculpit i elegant. La seva silueta més aerodinàmica incorpora una distància entre eixos més llarga, que crea una major presència a la carretera, el que beneficia la conducció i l’estabilitat; compta també amb un capó més llarg, un angle més ampli de l’parabrisa del darrere i una línia de sostre més baixa. El resultat és una aparença més enèrgica, àgil i potent que mai.\nLes variants Kuga Titanium, ST-Line i ST Line X, compten cadascuna amb un caràcter únic que reflecteix la personalitat dels seus usuaris. Amb un estil contemporani i segur, el Kuga Titanium marca el camí pel que fa a les prestacions i qualitat que s’oferiran als clients de tot Europa. Entre les seves característiques més destacades es inclouen un cobreix càrter davanter i un difusor del darrere, retrovisors i tiradors de la color de la carrosseria, llums LED diürnes i llandes d’aliatge de 17 polzades de sèrie o llantes d’aliatge de 19 polzades opcionales\nL’atrevit estil de l’Kuga ST-Line, inspirat en els models Ford Performance, inclou para-xocs i laterals de la color de la carrosseria; i una graella, placa de lliscament davantera, difusor del darrere i barres de sostre acabats en negre. Un gran spoiler posterior, llandes d’aliatge de sèrie de 18 polzades o opcionals de 19 polzades, i fuites esportius dobles aporten un major caràcter esportiu.\nA l’interior, els exclusius dissenys de seient ST-line amb costures cosides en fil vermell en contrast, els pedals d’aliatge, el volant de fons pla i les estoretes i distintivitos ST-Line reflecteixen la personalitat Performance d’el model. «Els usuaris de Kuga van assegurar que estaven preparats per a un disseny encara més emocional, i el nostre nou Kuga és una escultura hàbilment articulada. És més elegant visualment, més baix i més ample. Et fa sentir emocionat amb només mirar-lo », explica Amko Leenarts, director de Disseny de Ford Europa. «El nou interior és un espai dissenyat per al dia a dia. Harmoniós i airejat, fusiona materials de primera qualitat, acabats precisos i tecnologia punta ».\nEl nou Kuga està disponible en 11 colors, inclòs el nou Plata Diffused metàl·lic i el Taronja Sedona. Destaquen els acabats de pintura metal·litzada Premium Vermell Lluïu i Blanc Platinum. Varietat de motors sense precedents Ford es va comprometre a oferir una versió electrificada de cada un dels turismes que ven a Europa, i ampliarà la seva gamma de models electrificats fins a 18 d’aquí a finals de 2021. El nou Kuga és el primer vehicle Ford disponible amb tecnologia híbrida endollable, mild hybrid i totalment híbrida.\n← GRUP PONS TARRAGONA EN SUPORT A LA LLUITA CONTRA EL COVID-19\nCOM COMPRAR UN VEHICLE DE SEGONA MÀ DE FORMA VIRTUAL →


Mario Monti presenta les primeres retallades contra la crisi\n13 abril 2021 04:24\nEl primer ministre italià ha previst un sanejament valorat en 30.000 milions entre retalls i nous impostos\nReuters | 05 desembre 2011\nMonti han renunciat al salari que li correspon pel seu càrrec.\nEl primer ministre italià, Mario Monti, ha presentat aquest diumenge el nou pla d'ajust, que inclou tant mesures d'austeritat com nous impostos per sumar un total d'uns 30.000 milions d'euros. A més, el paquet inclou elevar als 66 anys l'edat de jubilació d'homes i dones per a 2018. "Aquest paquet de mesures ha de salvar Itàlia. El poden cridar decret salva-Itàlia", ha afirmat Monti en roda de premsa després de la reunió d'urgència del Govern per aprovar el pla, que ha durat més de tres hores. En paraules de Monti, aquestes mesures "pretenen garantir l'equitat, el creixement i la consolidació de les nostres finances públiques". Amb elles, Itàlia "farà un gran pas endavant".\nL'objectiu és la "distribució dels sacrificis amb equitat". "Volem que Itàlia se senti orgullosa, que els italians no se sentin burlats", ha postil·lat. El propi Monti ha anunciat que renuncia al salari que li correspon pel seu càrrec. El primer ministre ha destacat a més que la lluita contra l'evasió fiscal "és una prioritat del Govern", la qual cosa també implica que no es recorrerà a cap tipus d'amnistia fiscal.\nA la roda de premsa també ha estat present la ministra de Treball i Política Social, que entre llàgrimes ha anunciat el final de les revisions de les pensions en funció de la inflació excepte per a les pensions més baixes, la qual cosa suposarà a la pràctica una reducció de la paga per a molts jubilats.\nFornero ha explicat que el principi fonamental és que els treballadors que es jubilin abans, rebran menys pensió. A més, ha concretat que l'edat de jubilació mínima serà de 66 anys per als homes i de 62 per a les dones, una xifra que se situarà igualment en els 66 anys per a dones el 2018. A partir de l'1 de gener de 2012 els treballadors hauran de tenir almenys 42 anys cotitzats per poder rebre una pensió de jubilació completa. Si la xifra és menor, es penalitzarà econòmicament. A més, hi haurà incentius per als treballadors que continuïn treballant fins als 70 anys.\nAquests retalls sumaran entre 12 i 13.000 milions d'euros, segons ha explicat el viceministre d'Economia, Vittorio Grilli, mentre que la resta fins als 30.000 milions es traurà de nous impostos. En concret, hi haurà un nou impost sobre la propietat que, segons el president de l'Associació de Municipis Italians, Graziano Delrio, suposarà entre 10 i 11.000 milions d'euros. El paquet aprovat aquest diumenge pel Consell de Ministres preveu un possible increment de dos punts en l'IVA a partir de setembre de 2012, a més de nous impostos sobre béns de luxe com iots o cotxes d'alt consum de gasolina.\nEl pla inclou una liberalització d'horaris comercials i flexibilització dels sectors farmacèutic i del transport per fomentar la competitivitat. Tanmateix, no inclou l'abaratiment de l'acomiadament previst.\nPobre home, no sap en quin brou l'han ficat. Passarà a la història per haver dut a la pràctica les mesures empobridores que li imposen des de la UE. Ara si que el Nord es farà més independentista que mai.


La primera investigació sobre l'explosió a la petroquímica de Tarragona exculpa l'empresa | NacióTarragona\nper NacióDigital , 14 de juliol de 2020 a les 18:01 |\nEls Bombers, el dia de l'explosió a la petroquímica. | ACN\nL'Institut Químic Sarrià (IQS) ha presentat aquest dimarts les conclusions de la investigació que ha fet sobre l'explosió del passat 14 de gener a la planta d'IQOXE a la Canonja (Tarragonès) i que va causar tres morts. L'IQS ha elaborat l'informe a petició de la mateixa companyia i conclou que el sinistre es va produir per una sèrie de factors, alguns d'ells desconeguts fins aleshores, que es van encadenar.\nSegons l'organisme, el component que va entrar inicialment en combustió va ser l'MPEG, el producte que es fabricava dins el reactor afectat, i no l'òxid d'etilè, com es creia d'entrada. Tal com han apuntat els experts de l'IQS, que l'MPEG es "descomposés" a aquelles temperatures -d'uns 300 graus- no estava contemplat pels experts.\nPer l'IQS, doncs, el sinistre no es va produir per cap errada humana, de seguretat o defecte de maquinària, sinó per "un seguit de circumstàncies no detectables" que van portar "a una reacció química sobtada, inesperada i imprevisible pel fet de ser desconeguda".\nAquesta investigació és la primera que es fa pública de les tres que es duen a terme per esbrinar les causes de la deflagració. Tot plegat, just el dia que es compleixen sis mesos del sinistre. Les altres dues les estan realitzant l'empresa DNV GL, per encàrrec de la Generalitat, i els Mossos d'Esquadra, en el marc de la investigació judicial que es troba sota secret de sumari i que s'ha prorrogat fins com a mínim el 10 d'agost, segons ha explicat el portaveu d'IQOXE, Javier Fontcuberta. De fet, per la companyia, les conclusions de l'informe de l'IQS els fan tenir "la convicció absoluta que no hi ha responsabilitats penals".\nEls tècnics de l'IQS han remarcat en diverses ocasions que el sinistre es va produir per l'encadenament de quatre factors que, aïlladament, no suposaven cap problema de seguretat. Fins i tot han reconegut que algun d'ells ja havia passat anteriorment. L'element que fins al moment era desconegut era la descomposició de l'MPEG a uns 300 graus. Aquest producte, que és el que es fabricava al reactor de la planta de derivats d'òxid d'etilè d'IQOXE, és "una substància perfectament coneguda", que no era la primera vegada que la companyia produïa i que fins ara no havia generat "accidents greus" enlloc, segons ha indicat Julià Sempere, catedràtic d'enginyeria química de l'IQS.\n"No hi ha bibliografia que descrigui la descomposició explosiva del producte", ha apuntat Eduard Serra, responsable de seguretat de l'IQS. "Aquest accident no l'hagués previst ningú. No es contemplava l'escenari de l'explosió del reactor per descomposició del producte", ha complementat. De fet, segons han explicat, durant la investigació s'ha descobert que l'MPEG-500 es descompon i "es comporta de manera estranya", fins al punt d'explotar, 200 graus per sota de l'òxid d'etilè, una substància altament explosiva i que inicialment era la principal sospitosa d'haver generat la deflagració. Serra i Sempere però, han incidit en el fet que el sinistre es va produir en els moments finals del procés de fabricació de l'MPEG-500, motiu pel qual en aquell moment al reactor hi havia poca quantitat d'òxid d'etilè i, en canvi, s'acumulaven unes 20 tones del producte final.\nSempere ha concretat que els processos químics que van conduir a un increment de la temperatura de l'MPEG-500 fins als 300 graus es van produir "en pocs minuts". Finalment, "la reacció de la descomposició es torna ràpida i incontrolable, i en pocs segons es produeix l'explosió", ha afirmat. Tot plegat, pels científics de l'IQS concorda amb el fet que fins al moment del sinistre "a la planta hi havia tranquil·litat". "El cap de manteniment estava marxant. Algun minut o segon abans deurien saltar totes les alarmes", ha afegit Sempere.\nDescarten l'errada humana\nTot i això, han reconegut que el 14 de gener, durant el procés de producció de l'MPEG -que dura unes quantes hores-, s'havien detectat anomalies. La deflagració es va produir cap a les 18.40 hores i "el procés va ser normal fins les tres de la tarda". "En aquell moment hi va haver una aturada brusca. Fins les 15.10 el sistema va estar parat. Es van fer tres proves de posada en marxa; i a la quarta, va arrencar", ha detallat Sempere, que no ha pogut donar detalls sobre els motius d'aquests incidents. Tal com ha relatat, a les cinc de la tarda "un equip de manteniment va anar a la unitat 3100 -l'afectada- i els operadors van informar que la pressió del reactor era més baixa de l'habitual, i la temperatura, més alta". "Això vol dir que el reactor va entrar en un procés d'oscil·lació. Ja havia passat alguna altra vegada i no havia portat cap problema de seguretat", ha manifestat.\nAmb tot, han defensat l'actuació dels treballadors i han assegurat que tenien "molta experiència". "No hi havia manera humana d'evitar això", ha dit Sempere, que ha defensat que la tecnologia usada "és la més nova, eficient i segura" i que els nivells de seguretat són molt alts. Amb tot, per Serra, "la probabilitat que torni a passar tot això és quasi zero".\nEls científics de l'IQS han defensat la seva recerca i han afirmat que aquesta hipòtesi "és l'única" que veuen "plausible", malgrat han reconegut que hi haurà coses que no s'arribaran a saber mai. "No hem trobat testimonis ni evidències que ho contradiguin", han comentat. Tot i això, no han aclarit amb quins testimonis han parlat per arribar a totes aquestes conclusions. Han evitat donar detalls pel secret de sumari que envolta la investigació judicial. Un jutjat que, paral·lelament, ha autoritzat IQOXE i l'IQS a fer públiques les conclusions de la investigació, tal com han sostingut.\nSocietat, IQS, Institut Químic de Sarrià, Iqoxe, Tarragona, petroquímica, química


Indiquen que ”setmanes després, no s’ha concretat cap mesura social extraordinària per la situació que deixa la pandèmia”\nDijous, 11 juny 2020. 03:00. Redacció AnoiaDiari.\nLa coalició que agrupa PSC, Comuns i Igualada Som-hi posa com a exemple Manresa i Vilafranca que "han aprovat un paquet de mesures socials amb més celeritat." Esperen que en l'àmbit cultural, no es prioritzi només els esdeveniments, sinó també s'atengui a les entitats i les festes de barri.\nIgualada Som-hi crida al govern de la ciutat aplicar "mesures socials urgents per donar resposta a la crisi derivada del COVID19". Veuen una diferència substancial "amb altres ciutats del país" després que els seus regidors hagin estat els darrers dies visitant els diferents barris de la ciutat i escoltant les veïnes i veïns. Alerten del risc de que la recuperació sigui a dues velocitats.\nEl portaveu de la formació, Jordi Cuadras, afirma que "no entenem a què està esperant el govern de la ciutat per concretar les polítiques socials que s'han d'impulsar. Fa dos mesos que vam demanar crear un Fons d'Emergència Social i Econòmic i fa un mes que es van convocar les taules de la reconstrucció. Vam demanar refer el Pressupost del 2020 per crear noves partides per les urgències socials i econòmiques. Han passat un munt de setmanes i no s'ha concretat cap política social extraodinària."\nEn la seva comparativa, assenyalen els casos de Manresa que "ja ha destinat 1 milió d'euros a la resposta social i econòmica" o l'Ajuntament de Vilafranca del Penedès "que ha aprovat un paquet d'1,2 milions d'euros, per exemple." Entre les peticions d'Igualada Som-hi "hem demanat que la Taula Social de la reconstrucció treballi amb més celeritat i hem sol·licitat a la seva responsable, la tinent d'alcalde Carme Riera, que es reuneixi setmanalment enlloc de quinzenalment i que es comencin a concretar les mesures a acordar."\nConstaten que "entre moltes veïnes i veïns hi ha una enorme preocupació per la recuperació social i econòmica. D'aquesta crisi no en sortirem si no en sortim tots junts. La roda que fa funcionar la ciutat, ha de tornar a girar per a tothom. No pot ser que s'ignori una part important de la població d'Igualada i que passin les setmanes sense saber quin import ni quines accions es posaran en marxa."\nEn matèria cultural es mostren inquiets "davant els dubtes de moltes entitats per quins seran els criteris i perquè se'ls bonifiqui la taxa d'assegurança que cobra l'Ajuntament per a compensar les activitats no fetes. Si el govern preveu adaptar l'Anòlia, l'European Balloon Festival i la Festa Major a l'actual situació, també volem que adapti a les mesures de seguretat sanitària les festes de barri que a l'estiu són protagonistes en molts punts de la ciutat i són espais de cohesió. No podem acceptar que hi hagi festes de primera divisió i festes de segona."\n2 Salut registra 19 positius per coronavirus en dues setmanes a l'Anoia, amb residències incloses 5212 lectures


Enric I. Canela » Blog Archive » La ciència es valora més, però calen més vocacions\nLa ciència es valora més, però calen més vocacions\nLa ministra de Ciència i Innovació, Cristina Garmendia, va informar ahir al Consell de Ministres sobre els resultats de la V Enquesta Nacional de Percepció Social de la Ciència i la Tecnologia posada en marxa per la Fundació Espanyola per a la Ciència i la Tecnologia (FECYT ) del MICINN. Aquesta enquesta, realitzada entre maig i juliol de 2010, mostra com, des de 2008, l’interès espontani de la població espanyola per la ciència ha crescut un 36%, passant del 9,6% al 13,1%.\nSegons la mostra estudiada en la V Enquesta Nacional de Percepció Social de la Ciència i la Tecnologia posada en marxa pel Ministeri de Ciència i Innovació, cada vegada més espanyols associen el progrés científic al desenvolupament econòmic (+10%) i a la creació d’ocupació (+20%). El 77% de la població és partidària d’augmentar o mantenir el pressupost en R+D en un context de retallada de la despesa pública.\nSalut continua sent la prioritat de R+D preferida pels ciutadans, però destaca l’interès creixent per l’energia.\nPer altra banda, els científics són al costat dels metges els professionals més valorats.\nQuan es notarà aquest interès en la matrícula universitària?


Axuxé axuxà – taral·la.cat\nCantem en Família amb Anna Català i Helena Cabo\nDissabte 15 de setembre - 14:30h a 15:00h\n“Cantem en Família” som l’Anna Català García i l’Helena Cabo Vila, cantants, professores de cant i veu parlada des de fa més de 15 anys, el projecte neix el 2012 amb la finalitat de gaudir d’un espai de tranquil·litat i bellesa on el cant és el nexe d’unió entre petits i grans. Creem espais de trobada musical amb l’objectiu de fomentar moments de felicitat.\nL’espectacle participatiu “Axuxé Axuxà” neix després de més de 5 anys de tallers familiars i de la publicació del nostre CD, amb la voluntat de donar vida escènica a tots els personatges, les històries i paisatges que hi surten.\nEns pots escoltar a Spotify\nVídeo canal youtube Cantem en Família\nFamílies de tots els planetes, avis, àvies i tietes, ja tenim la paraula màgica que tot ho resol:\nAmb ella farem possible que els refredats marxin ben lluny, viatjarem en vaixells, pops i balenes molt operístiques, gaudirem de massatges ben melòdics i de pessigolles amb perfum de croquetes.\nCelebrarem aniversaris a ritme de vals i deixarem que la pluja vingui i se’n vagi entre pètals, avions i vaques fent mu mu.\nPer què…amb les paraules màgiques s’hi juga, s’hi balla i sobretot s’hi canta!


subterrani: d’abril 2012\nAvui el Ferran Palau, cantant dels Anímic, visitarà el Subterrani. L'entrevistarem, a ell i el Jordi Matas, productor del seu primer disc, L'aigua del rierol (Amniòtic Records). A veure si, a més, tenim la sort que ens regalin alguna cançó en directe.\nAixí enregistrarem el Subterrani, que emetrem diumenge vinent dia 29 a l'hora habitual, les 20h.\nAvui mateix tocaran en directe al Hot Blues d'Igualada. No us els perdeu! L'entrada és lliure. Ales 22'30h.\nPublicat per subterrani a 12:19:00 Cap comentari:\nSubterrani del 15-4-2012. M. WARD\nPublicat per subterrani a 9:27:00 Cap comentari:\nLAMBCHOP. Sala Apolo. Barcelona, 30-3-2012\nUna estona abans d’entrar a la sala on m’enamoraria dels Lambchop per primer cop, observava el joc d’un nen amb el seu pare asseguda a la primavera d’una terrasseta del Poble Sec. Embadalida amb l’espontaneïtat de l’escena pensava en el que ens impulsa a anar a escoltar música en directe. Pensava en les inèrcies, les fugides, el desatordiment i en com els concerts ens desperten la sensació tàctil de recuperar un present que se’ns escapa. Uns moments després, a través de la nena que també sóc, el present atrapat em regalava una experiència impagable.\nL’exquisida sala gran de l’Apolo estava mig plena i la banda de Nashville no es va fer esperar. “Give it” va ser la seva emocionant carta de presentació i de seguida em va quedar clar que la meva vital presència entre el respectuós silenci del públic encaixaria perfectament amb el benestar que encomanaven les sis persones que somreien entre mirades còmplices dalt de l’escenari.\nEn Kurt Wagner i la seva banda Lambchop presentaven a Barcelona un disc intens, “Mr. M”, nascut del dolor per la pèrdua del seu amic Vic Chesnut. Però malgrat la intensitat i profunditat de les cançons dibuixades amb una precisió artesana, semblava que un cop més, la creació sorgida del fons d’una ànima havia aconseguit transformar el patiment en catarsi i digestió. Em resulta difícil explicar l’emoció que vaig sentir. La pell se’m va eriçar irremeiablement i durant dues hores el meu rostre es va transformar en un somriure complert, salat a voltes. Va ser una lliçó magistral d’excel•lència i matís des de la humilitat i l’alegria, amb notes precises, petites i delicades que van aconseguir teixir de vellut tot l’espai que ens envoltava.\nEn un moment del concert, vam deixar de veure el perfil cobert amb una gorra d’en Kurt per obervar-lo fit a fit mentre demanava al públic si algú feia anys aquell dia i, en un gest de celebració de la vida i els seus cicles, va prendre de la mà una afortunada noia per asseure-la enmig dels músics i cantar-li una cançó a cau d’orella. Tampoc va faltar l’acudit del pianista Tony Crow i les ironies amb que la resta de músics el van rebre, per acabar nomenant-se entre riures i amb encert “the kings of relief”. Estaven molt contents de ser allà, van dir, i ho encomanaven.\nPoc després de fer-nos xiular “Up with people” del seu disc Nixon, es van encendre els llums. Els músics es van abraçar i el somrient Sr. Wagner va baixar entre el públic per signar vinils i fer-se fotografies amb els extasiats fans. Vaig apropar-m’hi amb timidesa i amb una mirada clara vaig poder donar-li les gràcies, profundament commoguda per les dues hores de present excepcional que havia viscut.\nLa mirada del nen és al nostre abast i si tenim la fortuna de posar-la en el fer dels savis el resultat final s’apropa –encara que només sigui durant una estona- a allò tan esmunyedís i rotund que anomenem felicitat.\nPublicat per subterrani a 13:56:00 Cap comentari:\nSubterrani de l'1-4-2012\nPublicat per subterrani a 11:00:00 Cap comentari:\nMargaret Atwood Releases an Unburnable Edition of The Handmaid’s Tale, to Support Freedom of Expression\nHappy World Turtle Day 🐢 - Amoeba Sisters #Shorts\nExtraño Weis – Rodrigo Laviña y su Combo\nEn el cor de les dones 76: Peggy Gou


Carta de 1955-10-06 a José Ferrater Mora des de [s.l.]\nNahm explica que està molt ocupat amb tasques merament acadèmiques. Comenta que ha enviat el manuscrit del seu treball a l'editor i que la llibreria de l'Elinor és estupenda. Li parla dels col·legues de Bryn Mawr Nahm explica que està molt ocupat amb tasques merament acadèmiques. Comenta que ha enviat el manuscrit del seu treball a l'editor i que la llibreria de l'Elinor és estupenda. Li parla dels col·legues de Bryn Mawr


El bloc d'en Pere Pujol (fill de Can Peric): Trenta dos anys del 23F. L'Alcalde i dos regidors.\nTrenta dos anys del 23F. L'Alcalde i dos regidors.\nTal dia com avui es compleixen trenta dos anys de l'intent de cop d'Estat. Un fet que segurament va endarrerir el procés democràtic. Un grup d'escamots, recolzats per una trama civil van ocupar el Parlament dels Diputats i segrestaren durant unes hores els legítims representants de la sobirania del poble. Feia poc que ens haviem deslliurat d'un règim -una dictadura militar -que se'ns havia imposat durant molts anys, rel d'una guerra contra la República. En tinc un mal record, hi havia un intent de retornar a la pèrdua de les llibertats que tants sacrificis havia costat aconseguir. La por encara hi era en el nostre país, havien sigut molts anys de negació dels drets fonamentals de les persones, el silenci imposat, ciutadans que no podíem expressar lliurament el nostre parer, la imposició de la força per damunt de la raó democràtica...Qui no acotava el cap era castigat amb la pèrdua de la llibertat, empresonat. La violència d'aquell règim feixista era tal, que inclús en les darreries va executar ciutadans, d'antuvi condemnats per uns tribunals que els van negar el dret a defensar-se. Assassinats per revelar-se contra la injustícia, per vetllar i lluitar pels drets humans.\nA casa, varem repassar una història que havíem viscut. Vaig recordar la tristesa, el silenci, la por de tantes persones que havien après a no dir, que havia conegut a la taverna. Pensàvem amb el pare que havia patit l'exili, la lluita en la clandestinitat i la presó. Era una persona compromesa i havia decidit anar-se’n a l'ajuntament. Hores d'incertesa i de temor. La barbàrie no va retornar. Preguntes sobre el que realment va succeir aquella nit moltes i segurament algunes no tindran resposta. Les conseqüències polítiques encara avui les estem patint.\nHan passat anys, aquell intent d'involució de la democràcia va fracassar. Era d'esperar que el país anés progressant i que les condicions de vida i els drets que pertoquen a les persones milloressin. No ha sigut així i a hores d'ara estem patint una situació de crisi que mai hauria cregut que pogués ser. La imposició de polítiques neoliberals, del benefici econòmic per damunt dels drets socials, la servitud i a voltes la colaboració que governs "socialdemòcrates" han facilitat als poderosos, ens han portat a una situació de pobresa econòmica i també a una desafecció cap a la política. La manca de controls públics de les institucions financeres - bancs i caixes - i la inhibició per part dels governs han permés al cobdícia i l'especulació. Ens discursegen que no hi han diners, ens enganyen. Aquests darrers anys, quantitats que només ens recorden magnituds astronòmiques, milions i milions d'euros, es destinen a tapar les vergonyes d'uns especuladors i lladregots. De fet, no vivim en un règim democràtic vertader. Som manats - no governats - amb decrets lleis, a espatlles del Parlament, la veu de la ciutadania és ignorada i els principis fonamentals de la democràcia no es respecten.\nAvui, milers i milers de persones es manifestaran arreu del país. La manca de treball va creixent, ens espera una vellesa miserable, ens neguen el dret a l'educació, perilla la nostra salut i cada dia són més les families que es queden sense aixopluc. El marge d'atenció que tenim dret totes les persones va minvant i els drets socials que ens pertoquen ens són negats. Ens maltracten i no ho hem de permetre. L'espai públic, els carrers i les places de les nostres ciutats i pobles són dels ciutadans- són nostres - el lloc on hem d'exercir els nostre dret a exigir un tracte que s'adigui amb la condició de ciutadans. Aquest espai, el públic, també ens el volen negar, es serveixen de les forces d'ordre públic per atemoritzar-nos. Pràctiques pròpies de règims feixistes i dictatorials. Les denominacions, sovint no signifiquen la realitat. Espanya és un Estat democràtic, però des del govern no s'observen ni es practiquen les mínimes condicions per tal que sigui així. Els fets són prou clars, les polítiques no es fan en benefici de la majoria, ans el contrari, es fixen en profit dels poderosos.\nAquella nit d'avui fa trenta dos anys, en el despatx de l'alcaldia la democràcia hi fou present. Un socialista i dos comunistes, en Josep Vicente - l'alcalde - la Carme Ayats i en Pere Pujol, van fer-se companyia fins ben entrada la matinada, ocupant el lloc que els havia confiat el poble. Tres ciutadans que el poble hauria de recordar, que van defensar, si voleu amb una actitud simbòlica, però que donades aquelles circumstàncies també amb valentia, la legalitat democràtica del nostre ajuntament.\nPublicat per Pere Pujol a 21:01


Punt de Referència al Congrés Europeu de Mentoria - Punt de Referencia\nformació, internacional, mentoria, voluntariat\nPunt de Referència al Congrés Europeu de Mentoria\nEl Congrés bianual que agrupa organitzacions d’arreu del món que treballen al voltant de la mentoria es va celebrar la primera setmana d’octubre. Inicialment, estava previst celebrar el European Mentoring Summit 2020 el mes de març, i a Barcelona, però les circumstàncies van fer que s’ajornés en el calendari i finalment que es realitzés virtualment.\nPunt de Referència ha participat durant 1 any al comité executiu que va convocar la Coordinadora de Mentoria Social per a assessorar l’organització del congrés. Al llarg de tot el Summit hem aportat la nostra expertesa fent-nos càrrec de tallers pràctics, debats i xerrades. La delegació de Punt de Referència que va participar en els diferents espais va estar formada per 6 professionals, 3 mentors i mentores i 2 membres de la Junta directiva.\nLa mentoria en totes les seves dimensions\nCom sabeu, la mentoria és una metodologia d’intervenció social que permet que una persona, voluntàriament, acompanyi a una altra en situació de vulnerabilitat. S’utilitza arreu per treballar amb diversos col·lectius vulnerables i la metodologia s’adaptaria a diverses variables: el context de cada país, el col·lectiu amb el que es treballa, els objectius que es volen aconseguir… Aquesta riquesa es va fer palesa en el congrés, que va aconseguir posar en contacte organitzacions que treballen amb la mentoria des d’enfocs diversos i altres que tenien un mètode de treball en comú.\nPunt de Referència va liderar les sessions:\nMentoring Networks and aliances (Laura Terradas)\nLos derechos humanos como mapa guía transcultural para diseñar y ejecutar programas de mentoría social (Alba Pi amb Defence for Children)\nImplicaciones y desafíos para las asociaciones de investigación-práctica: el caso de un programa de mentoría con jóvenes no acompañados. La Núria Martínez (tècnica del Projecte Referents) i en Xavi Alarcón (investigador de la Universitat de Girona) van explicar les implicacions de la col·laboració entre entitat i universitat en el marc de la recerca Applying Mentoring.\nTaula rodona sobre polítiques públiques per la inclusió social. (Rita Grané, Oriol Amorós, Patricia Ruiz i Maite Peña) Gravació disponible\nPunt de Referència va assistir a la gran majoria de les sessions, i ha tret profit de totes elles. Algunes de les temàtiques que han generat més interès han estat: la mentoria específica entre persones de diversitat cultural, la mentoria per dones que han patit violència masclista, o mentoria formal i mentoria informal. De l’assistència i participació en els diversos tallers se n’han extret, també, recursos específics a tenir en compte en els programes de Punt de Referència: idees per fer front a les assignacions de les parelles de mentoria, per formar a les persones mentores, o per evitar tancaments anticipats de relacions, entre moltes altres.\nUna de les persones voluntàries que han participat al Congrés, ha compartit la seva opinió de l’esdeveniment:\nM’ha obert el ventall de la mentoria i m’ha donat una perspectiva general que no tenia, més enllà de la meva experiència del Projecte Referents. He pogut intervenir des de l’experiència de voluntariat, especialment en els grups de treball i en particular el què hem fet sobre mentoria virtual i presencial, una realitat que hem viscut molt en els darrers mesos.\nHe constatat el “referent” que és Punt de Referència en el món de la mentoria a la resta d’Espanya i Europa. Content de ser-ne part. També he conegut en directe més persones de l’equip tècnic de Punt.\nHi havia poc voluntariat i crec que seria molt útil l’intercanvi i el diàleg entre tècniques i voluntariat. També he trobat a faltar persones mentoritzades, el seu punt de vista és imprescindible per a millorar.\nAmb molts coneixements i debats per païr, vam tancar una setmana intensa dedicada a la mentoria. Una fantàstica oportunitat de compartir amb altres persones i organitzacions l’eina amb la que treballem per acompanyar al jovent, amb la mirada en l’aprenentatge que pot fer-la millorar.


Cal antivirus en els nostres smartphones o tablets? Com adaptar-los a la Llei de protecció de dades. - TicDoc Enric Mestre Ribera\nHome Mòbils Cal antivirus en els nostres smartphones o tablets? Com adaptar-los a la Llei de protecció de dades.\n10 recomanacions en mesures de seguretat per smartphones i tablets per complir amb la normativa de Protecció de dades personals.\nEl gran augment dels darrers anys de l’ús de dispositius mòbils (tablets i smartphones), ha comportat un revolució en l’ús d’Internet, de les comunicacions, de manera de treballar i dels hàbits de relacions humanes. Ara disposem d’ordinadors amb connexió a Internet molt potents a la butxaca, fent que ens puguem connectar a Internet i usar un munt d’aplicacions des de qualsevol lloc sempre que tinguem cobertura.\nL’ús d’aquest dispositius, comença a generar dubtes sobre la seva seguretat. Darrerament i força sovint amb pregunten: tens antivirus al mòbil? com podem adaptar tablets i mòbils a la LOPD? és per això que he decidit fer aquest article.\nLa seguretat dels smatphones o tablets depèn de l’ús que si faci, igual que en l’ordinador. Si l’utilitzem com a eina de treball, encara hem de tenir més precaucions, des del mòbil es gestionen un munt de dades personals susceptibles a la Llei de Protecció de dades.\nPrimer de tot, cal tenir en compte que moltes de les mesures de e seguretat estan relacionades directament amb les funcions i aplicacions concretes de cada model de dispositiu (accés per reconeixement facial o de empremta digital). Els mòdels més nous i de categoria més alta incorporen més opcions de seguretat.\n10 recomanacions en mesures de seguretat:\n1. La primer mesura de seguretat d’identificació per entrar als nostres dispositius, com ara: contrasenyes, indentificació facial, indentificació per empremta digital, regles d’accés…. És simple però important i imprescindible per ús professional.\nDisposar de mesures de recuperació de contrasenyes.\nNo utilitzar les mateixa per totes les nostres comptes.\nSi deixem d’utilitzar temporalment el dispositiu que salti la protecció d’identificació.\nSi utilitzem contrasenyes, salvagurardar-les i protegir-les.\nUtilitzar contrasenyes complexes, utilitzant:\nMinúscules i majúscules\nSignes: (&%;: )\nMínim 9 caràcters.\n2. Còpies de seguretat, sobretot de les dades susceptible de la Llei de protecció de dades. Això és resolt molt bé amb aplicacions al núvol, com ara: dropbox, calendar, Owncloud, Gmail (versió professional), Office 365, etc…\nEls serveis al núvol com els backups remots, han de ser els premium o professionals, és a dir, els de pagament. S’haurà de mirar si aquest serveis hi ha moviment internacional de dades i com es documentaria el domicili on es resideixen les dades.\n3. Només descarregar aplicacions i sistema operatiu de llocs de confiança. –IMPORTANT\n4. Mantenir el sistema operatiu actualitzat. Moltes de les millores i actualitzacions estan relacionades amb la seguretat.\n5. Mantenir les aplicacions instal·lades actualitzades.\n6. Wifi: S’aconsell connectar-se en xarxes que la seva propietat estigui verificada. Tenir en compte que connectar-se a un xarxa implica que l’administrador pot intervenir el tràfic.\n7. Si teniu moltes dades i documents residents en la memòria interna o Micro SD del vostre dispositiu i susceptibles de la Llei de Protecció de Dades, caldria xifrar-les.\n8. En funcions professionals, ús exclusiu del propietari del dispositiu o persona autoritzada segons la normativa de Protecció de dades.\nHi ha sistemes operatius que ja permeten disposar de diversos perfils com ara Android 4.2 .\n9. Conèixer l’IMEI (número que identifica el terminal) per poder-lo donar de baixa en cas de pèrdua o robatori.\n10. Evitar el phishing. El Phishing és una tècnica que consisteix a enganyar a l’usuari per robar-li informació confidencial, claus d’accés, etc., fent-li creure que està en un lloc de total confiança.\nVerifica les webs i aplicacions que consultem o instal·lem en els nostres dispositius.\nNo proporcionar informació confidencial:\nPhising és un engany i utilitzen un munt de tècniques. Per exemple: correu que ens fa guanyadors d’un premi, o que volen verificar les nostres dades i ens les demanen, o que el nostre compte està bloquejat per sobrepassar l’espai contracte i que tornem a posar les dades – NO FER CAS. Si tenim dubte trucar.\nOn més és ceba el phinshing són amb els serveis bancaris. El teu banc mai et demanarà que li enviïs les teves claus o dades personals per correu.\nIntrodueix les teves dades confidencials únicament en webs segures.\nLes webs segures han de començar per ‘https://’ i ha d’aparèixer en el teu navegador la icona d’un petit cadenat tancat.\nAccedir a webs amb informació confidencial posant directament l’adreça en el navegador. No accedir mitjançant enllaços, podem anar a parar a una web falça.\nUtilitzar totes les aplicacions possible al núvol, com: dropbox, Gmail, Outook, Owncloud, Calendar, etc… En cas d’us professional, cal usuar les versions premium, com per exemple Google Apps for Bussines o Office 365. Alhora de consultar informació o documents, aquestes aplicacions no instal·len res en els nostres dispositius, ja que només els visualitzem, per tant, no hi ha tant de perill en poder descarregar algun programa maliciós en el nostre dispositiu. Si que s’ha de vigilar i protegir l’accés aquesta informació. També cal Disposar d’un mecanisme de seguretat localment en algun equip de confiança.\nEn cas de pèrdua o canvi de dispositiu, CANVIAR totes les contrasenyes de les aplicacions, sobretot les que tingui dades personals com ara el correu electrònic.\nTenir accés al compte d’usuari de la companyia per de Telecomunicacions. Allà podem gestionar el PIN, PUK i IMEI, així tenim l’opció bloquejar el nostre telefon (per exemple: Mi Vodafone)\nHi ha força controvèrcia amb l’eficàcia de l’ús dels antivirus en general, però en especial en els dispositius mòbils. Cal tenir en compte que es mengen molta capacitat de processament del dispositius. De moment, no té el mateix risc que un ordinador amb Windows.\nEls sistemes operatius dels dispositius mòbils, ja estan estructurats i disposen de mesures de seguretat per evitar virus o programes maliciosos. També cal tenir en compte que no tots els sistemes operatius per smatphones o tablet tenen programes d’Antivirus. Qui més opcions disposa és Android, però els iPhone, Ipad i Blackberry no en tenen. També podem trobar alguna cosa en Windows Phone .\nDins les mesures de seguretat, la llei no anomena explicitament els antiviurs, encara que per si sol ja és una mesura de seguretat.\nCal antiviirus? La meva recomanació és complir les mesures de seguretat que marca la llei protecció de dades, Si us heu de sentir més segurs i el mòbils us ho permet, us podeu instal·lar un antivirus.\nLes mesures i recomanacions d’aquest article us poden ajudar a mantenir segurs els vostres dispositius.\nQue diu la Llei? Articles i lleis destacats.\nLey Orgánica 15/1999 de Protección de datos de carácter personal, 13 de diciembre (BOE 14 de desembre 1999).\nArticles 9 Seguridad de los datos:\n1. El responsable del fichero, y, en su caso, el encargado del tratamiento deberán adoptar las medidas de índole técnica y organizativas necesarias que garantice la seguridad de los datos de carácter personal y evite su alteración, pérdida, tratamiento o acceso no autorizado, habida cuenta del estado de la tecnología, la naturaleza de los datos almacenados y los riesgos a que están expuestos, ya provengan de la acción humana del medio físico o natural….\nArticla 44 Tipos de saciones\nReal Decreto 1720/2007 PROTECCIÓN DE DATOS DE CARÁCTER PERSONAL. Aprueba el Reglamento de desarrollo de la Ley Orgánica 15/1999. , 21 de diciembre de 2007. (BOE 8 de gener de 2008)\nEls vídeos i les imatges poden ser l’eix central de la notícia, però això ho desenvoluparé en un altre article.\nCal antivirus en els nostres smartphones o tablets? Com adaptar-los a la Llei de protecció de dades. was last modified: febrer 10th, 2017 by Enric Mestre Ribera\nXiaomi una marca smartphones de present i...


Sant Boi Notícies – Dies bojos a Sant Boi, el 12 i 13 de juny\nDies bojos a Sant Boi, el 12 i 13 de juny\njun 09, 2015 Comerç i empresa, Oferta comercial Comentarios desactivados en Dies bojos a Sant Boi, el 12 i 13 de juny\nUn any més torna la iniciativa dels comerciants santboians per animar els ciutadans a fer les seves compres al nostre municipi. En aquesta ocasió, els Dies Bojos s’omplen d’activitats diürnes i grans descomptes i promocions a diferents sectors.\nLa celebració dels Dies Bojos de Sant Boi comencen el divendres 12 amb un mercat de productes handmade organitzat per We Art a la plaça de l’antic Mercat Vell, on a les 18.30h tindrà lloc una desfilada de moda organitzada pels comerciants de la zona de la plaça. Al carrer Montmany hi havia prevista una altra desfilada de moda, aquesta organitzada per l’associació de comerciants Sant Boi una gran botiga, però s’ha vist anul·lada per motius aliens a l’organització.\nEl dissabte 13 és el dia de les promocions, on cada sector regala o ofereix importants descomptes a les compres realitzades en aquest dia. Els comerços adscrits a la campanya dels Dies Bojos retornaran els diners amb vals de descompte per a futures compres. Els Mercats de Torre de la Vila i Ciutat Cooperativa donaran butlletes per participar en un sorteig per aconseguir la compra del dia gratis.\nAls hotels de Sant Boi hi haurà una oferta especial per a qui busqui allotjament a la ciutat per a aquest dissabte amb habitacions a 15 euros, taxes no incloses. Les reserves es poden realitzar amb antelació fins a que s’acabin les places, i caldrà identificar la promoció “Dies bojos” a l’hora de fer la reserva per poder gaudir d’aquest preu especial. Els hotels que participen d’aquesta campanya són NH, Hostal Rambla i El Castell.\nEl Gremi d’Hostaleria ofereix també una promoció de Canya + tapa per 2 euros. Els bars on es podran trobar aquesta oferta es poden consultar en aquest llistat. D’altra banda, els restaurants de Degusta Sant Boi també retornaran l’import dels àpats fets aquest dissabte en vals de descomptes. Els restaurants associats són Diversus, Origen Ibérico, Lola, Il Pecato di Cupido, Bavi Bistro i Superllesca.\nEls complexos esportius de Sant Boi Can Massallera, La Parellada, L’Olivera, Baldiri Aleu, Pau Gasol i Accura oferiran matrícula gratuïta per a les persones que s’hi facin socis aquest dissabte. El Complex Accura, a més, ofereix condicions especials a la contractació del campus d’estiu i a les 11.30h començarà una jornada de portes obertes amb master class de zumba i body combat. El Complex Baldiri Aleu, per la seva banda, regalarà 3 mesos d’IVA.\nEn el camp de l’oci i la cultura, hi haurà promocions 2×1 als Cinemes Can Castellet de Sant Boi, el Museu Can Barraquer, les Termes Romanes i la Torre Benviure.\nPer últim, els pàrquings municipals, Baldiri Aleu, Mercat Vell i Sant Jordi oferiran 2 hores de pàrquing gratuït per poder realitzar totes aquestes compres boges i la benzinera Repsol Can Calderón regalarà un rentat automàtic a aquells cotxes que hi facin un proveïment de 50 euros de carburant de 6 a 22h. I qui no tingui cotxe, no es pot perdre les promocions de la Ciutat del Motor, als nombrosos concessionaris del tram santboià de la Carretera Santa Creu de Calafell.\n– Dies Bojos\nComerços, Dies Bojos, Ofertes, Sant Boi una gran botiga\nIV Trobada Sant Boi boig per l'esport femení Fira de comerç i mostra de cervesa artesanal\nPrimeres premiades al “Participa...\njun 19, 2017 Comentarios desactivados en Primeres premiades al “Participa i guanya 2.000 € al mes” del Mercat Torre de la Vila


L’exposició La nena objecte, innocència en venda forma part del treball “Atrapats” de Lucas Vallecillos, un assaig fotogràfic de caràcter mundial desenvolupat durant quatre anys i que investiga, denuncia i convida a reflexionar sobre els marcs socioculturals que creen els adults per atrapar i explotar menors; sobre les accions que vulneren impunement els drets fonamentals dels infants i normalitzen que formin part de l'engranatge econòmic, formal o informal, de països amb governs i societats que miren cap a un altre costat.\nXI Curs de Filosofia per la Pau - Filosofia, política i societat pels drets humans i la pau\n"Reptes globals després de la pandèmia"\nDilluns dia 7 de març. La desigualtat és la pitjor pandèmia.\nJoan Benach de Rovira. Catedràtic de la Universitat Pompeu Fabra, director del Grup de Recerca en Desigualtats en Salut.\nDilluns dia 14 de març. L’experiència de la pandèmia viscuda per les dones i el futur del treball de cures.\nDolors Comas d’Argemir i Cendra. Catedràtica d’Antropologia Social i Cultural de la Universitat Rovira i Virgili.\nDilluns dia 21 de març. Del capitalisme fòssil al socialisme ecològic.\nEnric Prat Carvajal. Historiador i professor del Barcelona Program for Interdisciplinary Studies de la Universitat Pompeu Fabra.\nDilluns dia 28 de març. Ètica o política? Els riscos poli(è)tics de la gestió de la pandèmia.\nJoan Botella Corral, Catedràtic de Ciència Política de la Universitat Autònoma de Barcelona.\nLloc: Sala Riu del Centre Cívic Riu, c. President Companys 9.\nHorari: De 19 a 20:45 h.\nOrganitza: Lliga dels Drets dels Pobles amb la col·laboració de l’Ajuntament de Santa Coloma de Gramenet.\nLa participació és gratuïta però es demana compromís d’assistència.\nEs lliurarà certificat al final del curs.\nINSCRIPCIONS: Cal inscripció prèvia abans del 4 de març de 2022 cooperacio@gramenet.cat.\nDepartament de Cooperació i Solidaritat, tel: 93 462 40 00, extensió 2751\nCoincidint amb aquest el Dia Internacional dels Drets Humans, el 10 de desembre, s’organitzen dos actes presencials a Santa Coloma:\nEl 9 de desembre (18 h), s’emetrà el documental «Room without a view» a La CIBA, guanyador del Premi Amnistia Internacional de Catalunya del Festival DocsBarcelona 2021, i tindrà lloc una conversa posterior amb Oriol Andrés Gallart, videoperiodista i documentalista.\nLa directora catalana Roser Corella fa un retrat coral de la crua realitat de les dones migrants que fan de treballadores domèstiques al Líban. Una mirada valenta que reflexiona sobre el paper de les dones i el treball domèstic en les societats capitalistes. Entrada lliure. No cal inscripció prèvia.\nProjecció del documental del mes, «Mothers», de Myriam Bakir, el 10 de desembre (19h), a la Biblioteca Singuerlín, amb relació al combat de l’associació Oum El Banine contra l’empresonament de les dones embarassades\nal Marroc si no estan casades.